Bulan Syawal Tiba! Penghidap Diabetes Jenis 1 Perlu Lebih Berjaga-jaga, Ikuti Panduan Pemakanan Ini

Bulan Ramadan dan Syawal merupakan saat yang mencabar buat penghidap kedua-dua jenis diabetes.

Walau bagaimanapun, risiko kemasukan ke hospital disebabkan oleh masalah kesihatan lebih jelas pada mereka yang didiagnosis dengan kencing manis jenis 1.

Oleh sebab
 badan tidak berupaya menghasilkan insulin
 untuk memenuhi keperluan fisiologi tubuh, perkara tersebut memberikan impak kepada kegiatan harian bagi kedua-dua bulan tersebut.

Sebagai contoh, mereka yang menghidap kencing manis jenis 1 tidak digalakkan untuk berpuasa tanpa pengawasan oleh doktor perubatan.

Ia berikutan mereka berisiko untuk mengalami
komplikasi kesihatan jika pelan pemakanan harian tidak dirancang dengan sebaiknya.

Perkara ini termasuklah penggunaan ubat insulin yang menjadi tunjang kepada keadaan gula dalam darah terkawal bagi pesakit diabetes jenis 1.

Terdapat
pantang larang yang perlu dipatuhi bagi mengelakkan komplikasi
 yang jauh lebih serius sehingga boleh mengancam nyawa.

Artikel ini akan memfokuskan khususnya kepada mereka yang didiagnosis dengan masalah diabetes jenis 1 bagi mempersiapkan diri menghadapi bulan Syawal.

Teruskan membaca.

Risiko DKA meningkat jika tidak berwaspada

Lebih daripada 1.7 bilion umat Islam di seluruh dunia
berpuasa pada bulan Ramadan dan beraya pada bulan Syawal.

Pelbagai jenis juadah disediakan bagi menikmati waktu berbuka puasa, sementara sewaktu Syawal pula akan dihiasi dengan kuih muih beraneka jenis dan rasa.

Individu yang mengalami diabetes bergelut dengan masalah pemakanan.

Ia bukanlah satu perkara yang mudah dikawal terutamanya di Malaysia yang terkenal dengan pelbagai jenis makanan.

Apa yang lebih menakutkan bagi populasi tersebut adalah
kebanyakan makanan yang disediakan mengandungi jumlah gula dan nutrisi makro karbohidrat yang tinggi.

Tanpa kawalan pengambilan kalori dan penggunaan insulin, mereka berisiko untuk mendapat pelbagai jenis komplikasi termasuklah
diabetic ketoacidosis
 (DKA).

Menurut satu kajian di 3 buah hospital yang terletak di United Arab Emirates (UAE), majoriti pesakit diabetes yang dimasukkan ke dalam hospital sepanjang bulan Ramadan dan Syawal adalah pesakit dengan jenis diabetes 1.

Pada bulan Ramadan, sejumlah 20 pesakit dimasukkan ke dalam hospital, semuanya pesakit diabetes jenis 1.

Sejumlah 28 pesakit dimasukkan pada bulan Syawal, 4 daripadanya adalah pesakit diabetes jenis 2.

Melalui rekod ini, kita boleh buat andaian bahawa
pesakit kencing manis jenis 1 lebih berisiko untuk dimasukkan ke dalam hospital akibat komplikasi diabetes.

Apa yang lebih mengejutkan adalah jumlah kemasukan tersebut jauh lebih tinggi daripada purata jumlah bagi 6 bulan sebelum Ramadan.

Oleh sebab risiko sebeginilah keringanan diberikan kepada mereka yang menghidap diabetes untuk tidak berpuasa.

Panduan pemakanan bagi pesakit jenis diabetes 1 semasa bulan Syawal

Kebanyakan kes diabetes jenis 1 didiagnosis semasa kanak-kanak.

Perkara ini agak mencabar jika dilihat pada sudut klinikal memandangkan golongan ini masih sedang membesar.

Jika dilihat secara teorinya, bulan Syawal sama seperti bulan Islam (kecuali Ramadan) yang lain dari konteks rutin waktu makan.

Apa yang membezakan adalah
sambutan perayaan bagi meraikan kejayaan umat Islam menempuh 30 hari berpuasa.

Perkara ini, walaupun dilihat sebagai satu perubahan kecil boleh memberikan impak yang besar kepada penghidap kencing manis jenis 1.

Rumah terbuka, kuih raya dan minuman manis
, semuanya merupakan
trademark
 kepada suasana perayaan.

Ini bermakna, perjuangan memerangi hawa nafsu masih belum selesai!

Pesakit diabetes perlu kembali kepada asas pengambilan kalori makanan dan mereka perlu memahami sedikit sebanyak
kenapa pengambilan kalori berlebihan menyebabkan berlakunya komplikasi.

Makanan yang berteraskan sumber yang sihat (walaupun sukar ditemui pada bulan ini) perlu menjadi pegangan.

Oleh sebab fokus utama adalah pada nutrisi makro karbohidrat, pesakit perlu sedar berapa jumlah makanan berasaskan sumber tersebut yang boleh diambil.

Ia bukanlah perkara asing memandangkan
teknik pengiraan karbohidrat digunakan secara meluas dalam rawatan kencing manis jenis 1.

Memandangkan majoriti pesakit diabetes jenis 1 adalah kanak-kanak, jadual bergambar bersama nilai karbohidrat boleh membantu mereka memberikan anggaran yang lebih tepat.

Perkara ini penting memandangkan jika nilai yang dianggar lebih rendah/tinggi daripada apa yang diambil, mereka berisiko untuk mendapat masalah hipo/hiperglisemia.

Dilema pesakit diabetes jenis 1 terhadap kawalan gula dalam darah

Jika
makan terlalu banyak boleh dapat hiperglisemia
, kalau terlalu sedikit,
boleh hipoglisemia.

Demikianlah corak kerisauan yang berlaku dalam kalangan pesakit yang menghidap kencing manis jenis 1.

Oleh sebab badan mereka tidak mampu menghasilkan insulin, mereka perlu menyuntik insulin bagi memanfaatkan sumber tenaga yang dicerna.

Mereka perlu menggunakan sehabis baik waktu makan bagi memenuhi kehendak badan sebelum insulin disuntik masuk.

Jadual makan tetap dan
pengambilan jumlah karbohidrat yang sama setiap hari
 boleh membantu menghindarkan komplikasi diabetes.

Jika perlu, mengikut saranan pakar, snek berkhasiat boleh diberikan antara dua hidangan makan besar.

Tiada peraturan am yang boleh digunakan secara rambang apabila ia berkaitan dengan pemakanan bagi pesakit kencing manis jenis 1.

Ia bergantung kepada pelbagai faktor seperti aktiviti fizikal bagi menentukan keperluan harian bagi nutrisi makro karbohidrat.

Baca juga:

Apa Perlu Dilakukan Jika Anak Anda Menghidap Diabetes Jenis 1?

Yang Selalu Diabaikan: Menyahut Keperluan Sokongan untuk Diabetes Jenis 1 di Asia Tenggara

Konklusi

Penting bagi pesakit kencing manis jenis 1 untuk rujuk kepada doktor masing-masing sepanjang bulan Ramadan dan Syawal ini.

Jika dilihat pada konteks pemakanan, penulis setuju,
pesakit diabetes tidak boleh menikmati makanan pada bulan Syawal seperti individu lain.

Walau bagaimanapun, ia tidak bermakna anda tidak boleh menikmati kemeriahan suasana Aidilfitri.


Jenis-jenis Kemurungan

Memahami jenis kemurungan yang dialami seseorang membantu doktor menentukan rawatan. Dan bagi mereka yang didiagnosis dengan kemurungan, mempunyai maklumat tentang gangguan khusus yang mereka alami boleh membantu memahami keadaan yang mereka alami.

Terdapat lebih daripada satu kemurungan.
Kemurungan boleh jadi ringan atau teruk dan boleh bersifat sementara atau kronik. Keadaan tertentu, seperti kelahiran bayi atau
perubahan
musim, boleh mencetuskan simptom kemurungan.

Berikut adalah apa yang anda perlu tahu tentang pelbagai jenis kemurungan. Jika anda mengesyaki anda atau orang yang tersayang mempunyai salah satu daripadanya, dapatkan penilaian profesional kesihatan. Mereka boleh membantu anda memahami diagnosis dan menentukan rawatan yang terbaik.

1. Kecelaruan Kemurungan M
ajor

Kemurungan jenis ini turut dikenali sebagai kemurungan utama, kemurungan unipolar atau kemurungan klinikal. Di bawah kriteria diagnostik yang diterbitkan oleh American Psychiatric Association, diagnosis
major depressive disorder
 ditentukan jika pesakit mengalami lima simptom yang berterusan selama dua minggu atau lebih. Simptom-simptomnya termasuklah perasaan sedih, kekosongan, tidak berguna, putus asa, dan rasa bersalah; kehilangan tenaga, selera makan, atau kehendak dalam aktiviti menyeronokkan; perubahan dalam tabiat tidur; dan berfikir tentang kematian dan

bunuh
diri. Kebanyakan kes ini boleh dirawat.

Kecelaruan kemurungan major mempunyai dua sub-jenis: ‘kemurungan atipikal’ dan ‘kemurungan melankolia’. Mereka yang berada dalam kategori pertama cenderung untuk tidur dan makan banyak. Mereka menjadi beremosi dan sangat cemas. Sementara dalam kategori kedua mempunyai masalah tidur dan cenderung untuk merasa bersalah berlebihan. Para remaja cenderung mengalami kemurungan atipikal, dan jenis melankolia dilihat lebih kerap dalam warga tua.

2. Kemurungan tahan Rawatan

Kadangkala mereka yang mempunyai gangguan kemurungan tidak bertindak balas terhadap

rawatan.
Walaupun setelah mencuba satu antidepresan dan ketiga mahupun keempat, tetap tidak berkesan. Ia mungkin disebabkan genetik, atau persekitaran, tetapi kemurungan jenis ini sukar dirawat.

Membantu mereka mengatasi kemurungan tahan rawatan ini bermula dengan penilaian menyeluruh untuk memastikan diagnosis yang tepat dan mengenal pasti sebab-sebab psikiatri dan perubatan lain bagi simptom mereka. Pesakit akan diberikan kaunseling untuk dos dan tempoh rawatan yang betul. Jika ubat tidak berfungsi, doktor akan cuba beralih kepada ubat yang serupa atau yang sama daripada kelas yang berbeza. Pesakit boleh mendapat manfaat daripada menambah antidepresan kedua daripada kelas yang berbeza dan mungkin satu lagi jenis ubat-ubatan, seperti antipsikotik.

3. Kemurungan Subsindromal

Mereka yang mempunyai simptom kemurungan tetapi tidak cukup kriteria untuk diagnosis kemurungan major boleh dikategorikan sebagai subsindromal. Contohnya, pesakit yang mengalami dua atau tiga simptom, bukan lima, atau mungkin telah tertekan selama seminggu, bukan dua.

Berbanding sekadar melihat simptom, doktor anda mungkin akan melihat fungsi. Jika anda tidak berupaya untuk pergi ke kerja dan melakukan tanggungjawab harian, anda mungkin masih boleh memanfaatkan rawatan, termasuk dengan ubat

4. Kecelaruan Kemurungan Berterusan

Mereka yang mempunyai kecelaruan kemurungan berterusan,
persistent depressive disorder
 (PDD) atau dahulunya dikenali sebagai distimia (
dysthymia
) mempunyai mood suram, sedih, atau kelam pada kebanyakan hari dan sekurang-kurangnya dua simptom tambahan kemurungan yang berpanjangan selama dua tahun atau lebih. Kanak-kanak dan remaja juga boleh didiagnosis jika simptom keresahan atau kemurungan berterusan selama setahun atau lebih. Ia mungkin berkurangan dalam intensiti, tetapi secara umumnya ia adalah kemurungan tahap rendah.

Untuk didiagnosis dengan jenis kemurungan ini, anda juga mesti mempunyai dua daripada yang berikut:

masalah tidur

(terlalu banyak atau terlalu sedikit); tenaga yang rendah atau keletihan; kurang keyakinan diri; kurang selera makan atau makan berlebihan; penumpuan yang lemah atau kesukaran membuat keputusan; dan perasaan putus asa.

Biasanya PDD memerlukan rawatan dengan gabungan ubat-ubatan dan psikoterapi.

5. Kecelaruan Disforia Prahaid

Sehingga 10% wanita dalam usia melahirkan anak mengalami kecelaruan disforia prahaid atau
premenstrual dysphoric disorder
 (PMDD). Sindrom prahaid yang
teruk ini

boleh mencetuskan kemurungan, kesedihan,

keresahan,
atau cepat marah, dan juga simptom melampau lain, pada minggu sebelum tempoh haid.
Ia boleh mengganggu keselesaan hidup, melumpuhkan dan mengganggu kehidupan seharian seorang wanita.

Saintis percaya wanita ini mungkin mempunyai sensitiviti berlebihanan terhadap
perubahan hormon

semasa kitaran haid mereka. Mengambil antidepresan, khususnya
selective serotonin reuptake inhibitor
, dalam tempoh dua minggu sebelum haid atau sepanjang bulan boleh berkesan. Sesetengah jenis kontraseptif juga boleh membantu. Penyelidik di Universiti California sedang mengkaji penggunaan

terapi cahaya

untuk meningkatkan kualiti tidur dan mood pada wanita dengan PMDD.

6. Kemurungan bipolar

Perubahan mendadak dalam mood dan tenaga, daripada kegembiraan kepada putus asa, adalah tanda kemurungan bipolar, juga dikenali sebagai kecelaruan
 bipolar

atau penyakit kemurungan manik. Untuk didiagnosis dengan kemurungan jenis ini, seseorang mestilah telah mengalami sekurang-kurangnya satu episod mania. Bipolar biasanya muncul dalam usia awal dewasa. Walaupun wanita dan lelaki didiagnosis dalam jumlah yang sama, kajian menunjukkan perbezaan jantina pada: lelaki kelihatan mempunyai tingkah laku yang lebih manik; wanita cenderung ke arah simptom kemurungan. Bipolar biasanya menjadi lebih teruk tanpa

rawatan

tetapi boleh ditangani dengan penstabil mood, ubat-ubatan antipsikotik, dan terapi.

Walaupun penyelidikan lanjut diperlukan, satu kajian baru-baru ini juga mencadangkan

terapi cahaya

mungkin berpotensi untuk kemurungan bipolar juga. Berbanding dengan lampu plasebo malap, pendedahan kepada cahaya yang terang pada tengah hari boleh mengurangkan tanda-tanda kemurungan dan meningkatkan fungsi pada mereka yang mengalami kecelaruan bipolar.

7. Kemurungan pascapartum/lepas bersalin

Kelahiran bayi membawa kebahagiaan tetapi kadangkala boleh membawa kepada

kemurungan selepas bersalin
, yang memberi kesan kepada satu daripada empat wanita dan satu dalam lapan

lelaki.
Pada wanita, kemurungan selepas bersalin mungkin dicetuskan oleh perubahan hormon, keletihan, dan faktor-faktor lain. Pada lelaki, ia adalah persekitaran, yang disebabkan oleh peralihan peranan dan perubahan gaya hidup yang datang dengan alam keibubapaan.

Kemurungan selepas bersalin boleh bermula bila-bila masa dalam tahun pertama selepas kelahiran kanak-kanak, walaupun ia biasanya muncul tidak lama selepas ketibaan bayi baru. Perasaan kesedihan, kebimbangan dan keletihan boleh mengganggu kehidupan seharian. Ia boleh mencetuskan pemikiran ingin mencederakan diri sendiri atau bayi anda.

Berbeza dengan “
baby blues
“, keadaan kebimbangan dan kemurungan yang sederhana, sekejap dan sangat biasa berlaku selepas kelahiran, kemurungan pascapartum memerlukan rawatan dengan antidepresan dan / atau terapi.

8. Kecelaruan Afektif Bermusim

Seasonal affective disorder

(SAD)
 atau kecelaruan afektif bermusim ini adalah sejenis kemurungan berulang (juga dikenali sebagai kemurungan bermusim) yang biasanya menyerang pada musim gugur atau musim sejuk. Bersama-sama dengan perubahan dalam mood, pesakit ini cenderung mempunyai tenaga yang rendah. Mereka boleh makan terlalu banyak, tidur terlalu lama, mengidamkan karbohidrat, bertambah berat badan, atau menjauhkan diri daripada interaksi sosial.

Wanita dan orang dewasa muda mempunyai risiko tinggi mendapat SAD. Ia juga boleh diwarisi dalam keluarga. SAD didiagnosis selepas sekurang-kurangnya dua tahun simptom bermusim berulang. Walaupun punca sebenar tidak jelas, kajian menunjukkan ia mungkin berkaitan dengan ketidakseimbangan serotonin otak. Kadar melatonin berlebihan dan tahap vitamin D yang tidak mencukupi juga boleh memainkan peranan.

SAD biasanya dirawat dengan dos harian

terapi cahaya
 dan kadangkala ubat.

9. Kecelaruan Mood Cetusan Bahan

Menggunakan atau menyalahgunakan ubat sedatif boleh mengubah mood anda. Simptom seperti kemurungan, kebimbangan, dan kehilangan minat dalam aktiviti yang menyeronokkan, biasanya muncul sejurus selepas mengambil atau menyalahgunakan dadah atau semasa berhenti.

Bahan-bahan yang boleh membawa kepada jenis kemurungan ini termasuklah alkohol (jika anda

minum terlalu
banyak), ubat tahan sakit opioid, dan benzodiazepin (yang bertindak pada sistem saraf pusat).

Untuk mendiagnosis seseorang dengan kecelaruan mood cetusan bahan, doktor mesti menolak sebab-sebab lain kemurungan, dan kemurungan mesti pada tahap teruk sehingga mengganggu aktiviti harian.

10. Kemurungan Psikotik

Mereka yang mempunyai kemurungan psikotik mempunyai kemurungan yang teruk disertai dengan psikosis, yang ditakrifkan sebagai kehilangan kefahaman dengan realiti. Simptom psikosis biasanya termasuklah halusinasi (melihat atau mendengar perkara-perkara yang tidak benar-benar ada) dan delusi (kepercayaan palsu tentang apa yang berlaku)

Contoh psikosis yang dialami pesakit adalah seperti mengelakkan makanan yang dimasak ahli keluarganya kerana menyangkan akan diracuni.

Doktor biasanya menetapkan antidepresan dan ubat-ubatan antipsikotik untuk merawat kemurungan psikotik.

11. Kemurungan akibat sakit

Menghadapi penyakit kronik yang serius, seperti

penyakit
jantung, kanser,
sklerosis multipel

dan

HIV /
AIDS boleh menyebabkan tekanan dengan sendirinya.

Tambahan pula, kajian kini menunjukkan terdapat bukti keradangan disebabkan penyakit
boleh memainkan peranan dalam kejadian penyakit kemurungan. Keradangan menyebabkan pelepasan bahan kimia tertentu oleh sistem imun yang merentasi ke dalam otak, membawa kepada perubahan otak yang boleh mencetuskan atau memburukkan kemurungan pada orang-orang tertentu.

Antidepresan boleh membantu memanjangkan jangka hayat dan meningkatkan keupayaan mereka untuk berfungsi, dan terapi boleh membantu ramai pesakit menghadapi penyakit mental dan fizikal.


Isteri Selalu Tolak Jika Diajak Bersama? Ini MUNGKIN Sebab Sakit Kelentit! Suami Sila Ambil Tahu

Anda sedang duduk dan tiba-tiba berasa sakit pada kelentit? Apakah yang menyebabkan klitoris sakit? Jom ketahui punca rasa
sakit pada faraj
 yang dialami itu!

Kenapa klitoris sakit?

Ada masanya anda mungkin berasa miss V ngilu walaupun anda sedang berbaring. Mungkin punca sebenar ngilu yang dialami adalah disebabkan oleh rasa sakit pada kelentit.

Clitorodynia
adalah istilah yang merujuk kepada masalah rasa sakit pada klitoris atau kelentit, organ genital pada bahagian faraj wanita.

Klitoris sakit berlaku kerana terdapat ribuan hujung saraf padanya. Keadaan itu sekali gus menjadikannya lebih sensitif.

Sesetengah wanita berasa senang dengan
rangsangan seksual
 yang diterima pada kelentit.

Walau bagaimanapun, ada wanita yang mungkin berasa miss V ngilu pada saat melakukan aktiviti seksual dan tugasan harian biasa.

Dalam beberapa kes, ada wanita dengan
clitorodynia
 mengalami rasa
sakit pada faraj
 secara keseluruhan atau pada
bahagian pelvis.

Sakit pada kelentit digambarkan sebagai sakit ringan atau rasa berdenyut. Keadaan itu boleh berlaku 2 3 kali seminggu untuk tempoh beberapa jam.

Kesannya, wanita yang mengalami
clitorodynia
 mungkin akan mengelakkan
foreplay dan persetubuhan.

Memahami simptom klitoris sakit

Rasa sakit pada kelentit boleh disertai simptom lain dan berbeza bergantung kepada penyakit, gangguan atau keadaan yang menyebabkannya.

Ada kalanya, simptom yang menjejaskan klitoris turut melibatkan sistem badan lain.

Kesakitan yang berlaku boleh melibatkan gejala lain yang mempengaruhi kawasan vulva termasuk:

Pendarahan

Rasa terbakar

Kegatalan

Sensasi hangat

Rasa menyengat

Berdenyut-denyut

Klitoris sakit juga boleh disertai dengan simptom berkaitan sistem badan lain termasuk:

Kencing berdarah atau berwarna merah jambu (hematuria)

Kesukaran membuang air kecil (
dysuria
) dan pengekalan air kencing

Demam dan menggigil

Masalah saraf yang menyebabkan rasa sakit, kebas dan kesemutan

Sakit semasa hubungan seksual

Ruam pada bahagian lain badan

Dalam beberapa kes, rasa sakit pada faraj mungkin berlaku disebabkan simptom lain yang menjadi petanda kepada masalah kesihatan lebih serius yang harus dirawat segera.

Anda disarankan untuk melakukan pemeriksaan doktor jika mengalami sakit pada faraj dengan simptom serius lain seperti:

Sakit yang terus pada bahagian abdomen, pelvis atau bahagian belakang badan

Demam panas melebihi 38℃

Kadar denyutan jantung cepat (
tachycardia
)

Punca rasa sakit pada kelentit

Jangkitan dan gangguan kulit mungkin boleh menjadi punca rasa sakit pada kelentit.

Masalah kesihatan atau kecederaan pada mana-mana struktur di kawasan vulva juga boleh menyebabkan klitoris sakit.

Kesakitan yang dialami juga boleh berpunca daripada keadaan kesihatan secara keseluruhan seperti
diabetes
.

Malahan, masalah
neuropati periferal
 berkaitan diabetes boleh menjejaskan 1 atau lebih saraf pada kawasan vulva menyebabkan rasa sakit pada kelentit, kegatalan, kesemutan atau sensasi terbakar.

Terdapat beberapa punca kesakitan klitoris seperti:

Sejarah prosedur pembedahan di kawasan vulva

Kecederaan akibat penderaan
 seksual

Kerengsaan pada saraf di kawasan vulva

Ruam

Jangkitan yis
 berulang

Jangkitan
penyakit kelamin (STD)
 berulang

Kerengsaan kulit kesan bahan kimia seperti pencuci, sabun atau produk kebersihan wanita

Dalam sesetengah kes, rasa sakit pada faraj boleh menjadi gejala serius atau mengancam nyawa yang memerlukan rawatan segera. Ini termasuklah:

Kanser

Jangkitan serius

Komplikasi kesan klitoris sakit

Risiko untuk berlaku komplikasi kesan daripada rasa sakit pada kelentit adalah bergantung kepada faktor penyebabnya.

Mendapatkan rawatan segera bagi sebarang kecederaan atau jangkitan yang berlaku pastinya akan dapat membantu anda menghindari komplikasi serius.

Antara komplikasi yang boleh berlaku adalah kecacatan atau penyebaran jangkitan.

Kesakitan pada klitoris yang melibatkan keadaan perubatan serius, seperti jangkitan atau diabetes mungkin mempunyai kesan jangka panjang dan berkemungkinan berpotensi mengancam nyawa.

Apabila punca klitoris sakit dapat didiagnosis, adalah mustahak untuk anda mengikuti pelan perubatan dan rawatan yang diberikan oleh doktor.

Sekiranya anda tidak melakukan rawatan dengan betul, sakit pada kelentit boleh mengakibatkan komplikasi seperti:

Abcess
,
kewujudan nanah pada bahagian tisu badan dengan simptom termasuk kemerahan, rasa sakit dan bengkak

Sepsis
 (jangkitan bakteria dalam darah yang boleh mengancam nyawa)

Disfungsi seksual

Pembiakan sel kanser

Penyebaran jangkitan

Jangan ambil mudah…

Jika anda mengalami rasa sakit pada kelentit, miss V ngilu atau sakit pada faraj, anda dinasihatkan untuk melakukan pemeriksaan dengan doktor atau minta dirujuk kepada pakar sakit puan.

Elakkan daripada menggunakan sebarang ubat secara berulang jika keadaan tidak sembuh tanpa mendapatkan nasihat daripada doktor.

Melakukan pemeriksaan dan rundingan dengan pakar akan dapat membantu mengenal pasti punca kesakitan serta mendapatkan rawatan yang betul bagi menghilangkan masalah klitoris sakit.


Guna Alat Penyembur Hidung Untuk Elak Alahan? Sebelum Spray, Pastikan Anda Tahu Jenis Yang Sesuai!

Jika anda mempunyai masalah alergi, alat semburan hidung dapat membantu untuk meredakan simptom yang anda alami. Tetapi, ia bergantung kepada jenis alergi anda.

Oleh itu, jika anda ingin gunakan alat semburan hidung, anda perlu tahu jenis alat yang bersesuaian dengan kondisi anda.

Apa itu alat semburan hidung (
nasal spray
)?

Seperti namanya, alat semburan hidung merupakan sejenis alat yang mengandungi ubat cecair yang boleh disembur ke dalam hidung.

Kebanyakan alat semburan ini bertujuan untuk
melegakan hidung tersumbat
 yang diakibatkan oleh alergi ataupun demam.

Ada pelbagai jenis semburan hidung, dan kebanyakannya boleh memberikan kelegaan yang lebih cepat daripada penggunaan pil.

Anda boleh dapatkan alat semburan hidung di farmasi berdekatan ataupun melalui preskripsi daripada doktor.

Jenis alat semburan hidung untuk rawat gejala alergi

1. Alat semburan hidung untuk hidung tersumbat (
decongestants
)

Alat semburan jenis ini boleh dibeli di farmasi ataupun melalui preskripsi yang diberikan oleh doktor anda.

Alat ini melegakan rasa tersumbat dengan cara menyempitkan saluran darah di dalam hidung untuk mengecilkan tisu yang membengkak.

Decongestants
 sesuai digunakan jika anda mahukan kelegaan pantas. Anda boleh gunakan alat semburan ini ketika
terkena demam selesema
 ataupun semasa
diserang alergi yang teruk.

Walau bagaimanapun, alat ini tidak boleh digunakan lebih daripada tiga hari.

Decongestants
boleh menyebabkan penggunanya jadi terlalu bergantung pada ubat tersebut dan kemudiannya menyebabkan pesakit terkena efek ‘
rebound
’.

2. Alat semburan air garam (
saline
)

Alat semburan air garam ini berfungsi dengan cara melonggarkan mukus dan mengelakkannya daripada menjadi keras.

Tambah lagi, alat ini juga boleh digunakan sebagai alat pertama untuk penghidap alergi kerana ia tidak mempunyai sebarang kesan sampingan.

Disebabkan alat semburan ini tidak mengandungi apa-apa bahan kimia
melainkan air garam
, anda bebas menggunakannya seberapa kerap yang anda mahukan.

Alat ini tidak boleh mengubati keadaan hidung tersumbat. Namun, jika anda mahu kekalkan hidung dalam keadaan lembap, anda boleh pilih untuk menggunakan alat semburan air garam.

3. Alat semburan
steroid

Alat semburan steroid ataupun
corticosteroid
 digunakan untuk merawat simptom yang disebabkan oleh serangan alergi.

Ia juga berkesan untuk melegakan keadaan hidung tersumbat yang
disebabkan oleh jangkitan sinus.

Sama seperti alat yang lain, alat semburan steroid ini juga boleh didapati di farmasi yang berhampiran tanpa sebarang preskripsi.

Alat semburan steroid sesuai digunakan untuk merawat
alergi bukan rhinitis
, alergi rhinitis (
hay fever
), sinusitis dan juga polip hidung (
nasal polyp
).

Hati-hati dan jangan gunakan semburan hidung secara terlalu kerap. Alat ini boleh buatkan hidung anda rasa pedih, sakit tekak, rasa tidak sedap pada bahagian tekak dan
hidung berdarah
.

Apa itu efek ‘
rebound
’?

Efek
rebound
 merupakan satu keadaan yang berlaku apabila seseorang itu terlampau bergantung kepada penggunaan penyembur hidung untuk merawat gejala alergi.

Jika anda gunakan penyembur hidung terlalu banyak, alat tersebut tidak akan berkesan lagi untuk melawan simptom yang anda alami.

Walau berapa banyak pun ubat yang anda gunakan, anda tidak akan dapat melegakan simptom tersebut. Keadaan inilah yang diberi nama efek
 rebound
.

Sebagai langkah berjaga-jaga, elakkan daripada menggunakan semburan hidung lebih daripada 3 hari.

Jika anda rasa mengalami efek di atas, anda perlu tunggu selama 2 minggu sebelum boleh menggunakan ubat itu semula.

Anda mahu gunakan penyembur hidung?

Kalau jawapannya ialah ya, pastikan anda lakukannya dengan cara yang betul. Jika anda ingin gunakan penyembur hidung:

Tutup lubang hidung yang tidak menerima ubat.

Masukkan hujung botol ke dalam lubang hidung yang tersumbat.

Tarik nafas dalam-dalam sambil picit botol. Kemudian, jauhkan botol daripada hidung dan cuba bernafas sekali atau dua kali.

Jika ingin ulang langkah yang sama, tunggu 10 saat sebelum gunakan penyembur hidung.

Anda juga boleh ulang langkah sama 1-4 untuk hidung yang sebelah lagi.

Kesimpulan

Jika anda ingin gunakan alat penyembur hidung, pastikan anda gunakannya dengan cara yang betul
mengikut jenis alergi yang anda alami.

Selain itu, pastikan anda tidak gunakannya dengan berlebihan. Jika tidak, anda akan alami efek
rebound
!

Paling penting, pastikan jika anda alami gejala alergi yang teruk, teruslah berjumpa doktor untuk rawatan lanjut. Jangan hanya bergantung pada alat semburan hidung semata-mata ya!


6 Cara Mudah Bagi Anak 1-3 Tahun Makan Ubat, Tak Perlu ‘Berperang’ Lagi!

Sedang mencari cara bagi anak makan ubat? Menyakinkan anak untuk makan ubat adalah perkara yang boleh menduga kesabaran anda sebagai
ibu bapa
, betul tak?

Ini kerana sememangnya pada hakikat kebanyakan budak takut makan ubat. Tetapi sebagai seorang ibu, anda tetap perlu melakukan apa yang harus dilakukan – memberi si kecil makan ubat.

Teruskan membaca perkongsian artikel ini untuk mengetahui beberapa teknik atau petua yang boleh membantu proses pemberian ubat kepada si kecil berusia antara satu hingga tiga tahun.

Untuk mendapatkan lebih banyak info tentang Keibubapaan, sila dapatkannya
di sini.

Cara bagi anak makan ubat

Apabila
anak tidak sihat atau jatuh sakit
, sudah tentu anda akan melakukan apa sahaja agar keadaan mereka bertambah baik, seperti memberikan pelukan dan ciuman tambahan, sentiasa menemaninya di atas katil atau membiarkan mereka menonton
rancangan kartun kegemaran
.

Namun sudah tentu ada kalanya cara terbaik untuk membantu anak pulih adalah dengan memberikan mereka ubat yang diperlukan. Walau bagaimanapun, keadaan itu tidak semudah yang disangka.

Anak mungkin akan
memberontak dan tantrum
 setiap kali anda cuba memberikan mereka ubat. Lama-kelamaan, anda sendiri boleh hilang sabar, betul tak?

Bagi mengatasi situasi seperti itu, berikut dikongsikan beberapa taktik yang boleh dicuba bagi memujuk si kecil:

Keadah yang berbeza, elak budak takut makan ubat

Cara pemberian ubat boleh mendatangkan perbezaan. Jika si kecil menutup hidung apabila sudu berisi ubat disuakan kepadanya, mungkin anda boleh mencuba cara bagi anak makan ubat menggunakan picagari plastik (
syringe
) yang banyak
dijual di farmasi
.

Selain itu, kaedah lain yang boleh dicuba adalah menggunakan penitis ubat (
medicine dropper
),
cawan kecil
 atau sebarang peranti pengukur lain yang dirasakan sesuai dan dapat memudahkan proses pemberian ubat kepada si kecil.

Tetapi paling penting adalah untuk memastikan alat tersebut menawarkan ukuran tepat untuk dos yang betul.

Cara bagi anak makan ubat #Bahagikan kepada dos kecil

Bahagikan ubat kepada beberapa dos kecil yang boleh diberikan dalam tempoh beberapa minit – bukannya sekali gus. Pendekatan ini dianggap sebagai
cara mudah makan ubat
 untuk si kecil.

Namun sekiranya anak tampak le
bih merag
am dan tidak menyukai strategi ini, ia bermakna anda harus mencuba sesuatu yang lain.

Baca juga:

Sembunyikan dalam makanan

Berunding dengan doktor untuk mengetahui sama ada anda boleh memasukkan ubat si kecil ke dalam makanan atau minuman mereka.

Jika doktor mengizinkan, ia pastinya teknik yang dapat membantu mengatasi budak takut makan ubat kerana anda boleh memasukkan ubat ke
dalam aiskrim
,
applesauce
,
jus buah
 atau sebarang makanan kegemaran si kecil.

Namun suka untuk diingatkan, sekiranya anda mencuba teknik ini, pastikan si kecil menghabiskan semua makanan yang telah dicampurkan dengan ubat bagi mendapatkan dos penuh.

Teknik yang betul dalam cara bagi anak makan ubat

Tunas rasa tertumpu pada bahagian depan dan
tengah lidah
, jadi langkaui zon rasa tersebut dengan meletakkan ubat hampir dengan belakang lidahnya.

Anda juga boleh meletakkan ubat antara gusi belakang dan bahagian dalam pipinya – di mana ia akan mudah meluncur masuk ke tekak si kecil dengan sentuhan minimum tunas rasa.

Sesuatu yang menyeronokkan

Apa lagi
cara bagi bayi makan ubat
 ya?

Biasanya ubat akan dikaitkan dengan
rasa pahit
 dan sesuatu yang negatif, betul? Jadi apa kata anda berikan sedikit sentuhan kreatif dengan menjadikan proses makan ubat sebagai sesuatu yang menyeronokkan.

Sebagai contoh, anda boleh membuat muka lucu atau melakukan pergerakan kelakar supaya
si kecil ketawa
, mahupun memberikan pujian mengenai keberanian mereka memakan ubat.

Dengan menggabungkan perkara yang menyeronokkan semasa proses makan ubat, anak tidak akan memberikan tumpuan kepada ubat itu.

Cara bagi anak makan ubat #Sediakan ganjaran

Sekiranya cara yang dikongsikan di atas tidak berjalan lancar, anda boleh mencuba petua terakhir ini.

Anda boleh memberikan ganjaran untuk memujuk si kecil supaya mengambil ubat mereka, contohnya “Mama akan bawa Husna
bermain di
playground

kalau awak makan ubat ini dan sihat.”

Melakukan sesuatu aktiviti yang positif dan menyeronokkan selepas anak mengambil ubat turut boleh dijadikan ganjaran kepada mereka. Ini boleh memberikan mereka motivasi untuk mengambilnya lagi selepas itu.

Dalam masa yang sama, sentiasa
berikan pujian
 kepada anak kerana mengambil ubat seperti arahan doktor.

Walau bagaimanapun,
jangan sesekali
 membuat janji yang tidak boleh anda penuhi. Ini kerana anak mungkin tidak akan mempercayai taktik ini lagi.

Akhir kata

Kadangkala, tidak ada satu cara bagi anak makan ubat yang berkesan untuk anda. Jika ia berlaku, ambil masa untuk berehat dan cubanya sekali lagi nanti.

Sekiranya keadaan ini berlanjutan, anda boleh melakukan rundingan
dengan doktor
 atau ahli farmasi. Mereka mungkin boleh memberikan jenis ubat lain yang mempunyai rasa, tekstur berbeza atau memberi ubat cecair berbanding tablet.

Sentiasa ingatkan anak secara baik tentang kepentingan pengambilan ubat dan betapa gembiranya anda jika mereka memakannya.


5 Kesan Puasa yang Perlu Anda Elakkan

Banyak manfaat kesihatan dikaitkan dengan berpuasa,
termasuklah mengurangkan risiko penyakit kardiovaskular
, kencing manis, kanser, hipertensi dan asma. Sebaliknya, beberapa kajian telah menyebut beberapa masalah kesihatan yang berkaitan dengan kesan puasa yang mungkin berlaku pada sesetengah orang yang berpuasa semasa bulan Ramadan.

Puasa boleh memberi manfaat kepada kesihatan jika dilakukan dengan betul. Semasa berpuasa, anda dinasihatkan untuk mematuhi diet seimbang yang mengandungi bahagian buah dan sayur yang mencukupi, bijirin, kekacang, daging, ikan, susu, dan produk tenusu. Selain itu, anda perlu minum cecair yang mencukupi, seperti air, jus buah segar dan sup, untuk mengelakkan kesan dehidrasi.

Kesan Berpuasa yang Perlu Anda Elakkan

Kesan buruk berpuasa berlaku hanya jika anda tidak mengamalkan diet yang sihat dan mencukupi atau jika anda mempunyai masalah kesihatan sebelum berpuasa lagi dan memerlukan pengawasan lebih. Berikut adalah beberapa keadaan yang mungkin berlaku jika anda tidak berpuasa dengan betul dan cara untuk mengelakkannya:

Kesan puasa 1: Anemia

Berpuasa boleh mengurangkan kadar hemoglobin dalam darah,
menyebabkan anemia.

Pencegahan:
Banyakkan memakan makanan yang kaya dengan zat besi seperti daging merah, aprikot, kismis, kacang, kurma, bayam dan bawang putih. Zat besi dalam haiwan mungkin lebih mudah diserap badan. Makanan yang mengandungi Vitamin C seperti lemon dan tomato boleh membantu penyerapan zat besi dalam badan. Elakkan minum kopi dan teh sewaktu makan kerana minuman berkafein ini boleh mengurangkan penyerapan zat besi dalam badan.
Begitu juga suplemen kalsium didapati menghalang penyerapan zat besi
. Oleh itu, elakkan pengambilan suplemen kalsium dengan makanan sewaktu bulan puasa. Anda juga tidak digalakkan mengambil produk tenusu tinggi kalsium sewaktu waktu makan utama di bulan puasa.

Kesan puasa 2: Sakit Kepala

Statistik menunjukkan kekerapan lawatan ke bahagian kecemasan disebabkan sakit kepala lebih tinggi sewaktu bulan puasa berbanding waktu lain. Hal ini mungkin disebabkan simptom gian kopi dan
hipoglisemia (kadar gula dalam darah rendah)
yang boleh menyebabkan sakit kepala sewaktu berpuasa.

Pencegahan:
 Pengurangan pengambilan teh atau kopi 1-2 minggu sebelum Ramadan dan minum satu cawan kopi pekat sewaktu sahur mungkin mengurangkan sakit kepala disebabkan gian kopi. Sementara pengambilan makanan dengan Glisemik Indek rendah boleh membantu mengurangkan sakit kepala disebabkan hipoglisemia. Elakkan dehidrasi sewaktu berpuasa juga boleh mencegah sakit kepala.

Kesan puasa 3: Pedih Hulu Hati

Bagi individu yang mempunyai masalah pedih hulu hati, pengambilan makanan yang bergoreng dan berlemak dengan banyak terutamanya sewaktu berbuka boleh meningkatkan risiko pedih hulu hati dan masalah refluks gastroesofagus (GERD)

Pencegahan:
 Elakkan makanan berlemak dan berminyak. Simptom pedih hulu hati juga boleh dikurangkan dengan mengurangkan pengambilan makanan pedas dan minuman berkafein. Selain itu, elakkan berbaring selepas berbuka atau sahur.

Kesan puasa 4: Sembelit

Perubahan diet dan pengurangan aktiviti fizikal boleh menyebabkan masalah membuang air besar. Begitu juga pengurangan pengambilan air.

Pencegahan:
Banyakkan makanan tinggi fiber dalam diet
, lakukan senaman ringan dan pastikan anda mengambil cecair secukupnya sama ada dalam minuman, sup, jus buah-buahan dan sebagainya.

Kesan puasa 5: Dehidrasi

Memandangkan berpuasa melibatkan larangan pengambilan makanan dan minuman,
dehidrasi boleh berlaku jika anda tidak membekalkan diri dengan cecair yang mencukupi.

Pencegahan:
Minum sekurang-kurangnya 1-1.5 liter air selepas berbuka dan sebelum tidur. Elakkan minuman berkafein (termasuklah minuman tenaga) memandangkan kafein meningkatkan kuantiti air yang keluar daripada badan kerana kesan diuretiknya. Anda juga boleh mendapatkan cecair daripada jus buah, sup, buh-buahan tinggi kandungan air (tembikai, beri, anggur, pic) dan sayur-sayuran (tomato, salad).

Kurang Kualiti Tidur

Kualiti tidur mungkin berkurang dalam individu yang berpuasa disebabkan peningkatan suhu badan disebabkan kesan termogenik waktu makan yang dilewatkan.

Pencegahan:
Kualiti tidur boleh ditingkatkan dengan berwudhu sebelum tidur. Elakkan juga lampu artifisial yang mengganggu ritma sirkadian badan sebaliknya pilih cahaya matahari dan aktiviti fizikal serta sosial. Alat elektronik seperti telefon bimbit, tablet dan laptop perlu dijauhi di bilik tidur.


Risiko Bayi Terjerut Buaian Semasa Tidur, Mama Ambil Tahu 7 Aspek Keselamatan Ini, Ya!

Kes bayi terjerut buai yang pernah menggemparkan Malaysia, sudah pastinya akan menimbulkan kebimbangan di hati
ibu bapa
. Bahkan mungkin ada di antara kalian mula mempersoalkan mengenai keselamatan penggunaan buaian bayi ini.

Sebenarnya tiada salahnya untuk menggunakan buaian bayi sekiranya digunakan dengan cara yang betul.

Sekiranya anda sedang mempertimbangkan untuk membelinya, teruskan membaca perkongsian artikel ini untuk mengetahui tip keselamatan menggunakan buaian ini.

Untuk mendapatkan lebih banyak info tentang Keibubapaan, sila dapatkannya
di sini.

Manfaat penggunaan buaian bayi

Sebelum kita mengetahui apakah cara bagi mengurangkan risiko bayi terjerut buai, jom fahami terlebih dahulu mengenai kebaikan penggunaan buaian ini.

Menenangkan bayi

Secara amnya, pergerakan yang dihasilkan oleh buaian mampu menenangkan si kecil.

Ini khususnya untuk tempoh beberapa bulan pertama
selepas kelahirannya
, di mana bayi mungkin mengalami kesukaran dalam fasa membiasakan diri dengan persekitaran baharu.

Bayi yang diletakkan di dalam buaian dikatakan akan berasa lebih tenang dan mudah terlena, bahkan tempoh tidurnya juga lebih lama.

Belajar mengimbangi diri

Tanpa kita sedari, si manja yang diletakkan di dalam buaian akan belajar mengimbangi diri apabila dibuai dan berayun.

Memudahkan penjagaan bayi

Sejujurnya
sebagai ibu,
 anda pasti akan berasa bahagia apabila dapat mendodoikan si manja sehingga mereka terlena dalam dakapan, betul tak?

Tetapi ada kalanya terdapat kerja rumah lain yang perlu dilakukan seperti melipat pakaian atau memasak, jadi dengan meletakkan si kecil dalam buaian bayi, sudah tentu akan dapat membantu.

Jadi ini bermakna, penggunaan buaian bukan sahaja memberikan manfaat buat si kecil, tetapi juga kepada
parents
.

Tip keselamatan elak bayi terjerut buai

Seperti yang dinyatakan tadi, penggunaan buaian ini boleh memberikan manfaat kepada si manja. Namun
aspek keselamatan
 tetap perlu diutamakan.

Jadi bagaimana untuk memastikan risiko kemalangan atau kecederaan kepada si manja dapat dielakkan?

Alaskan tilam

Oleh sebab buaian ini biasanya lebih tinggi daripada paras lantai, maka pastikan anda meletakkan tilam atau bantal sebagai alas.

Ini bagi mengurangkan risiko kecederaan kepada bayi
sekiranya terjatuh
 daripada buaian atau terhantuk.

Baca juga:

Had masa, elakkan risiko bayi terjerut buai

Disaran mengehadkan tempoh penggunaan buaian ini kepada maksimum 2 jam bagi satu sesi.  Sebaiknya apabila bayi sudah tidur, alihkan mereka ke permukaan rata.

Selebihnya perbanyakkan sesi

tummy time
 untuk bayi. Ini kerana jika mereka lebih banyak berada di dalam buaian, maka si kecil tidak akan dapat belajar bagi menguatkan otot-otot untuk belajar meniarap dan berjalan.

Kelajuan menghayun

Tidak digalakkan menghayun buaian bayi ini dengan terlalu kuat kerana ia boleh meningkatkan risiko kepala bayi terhantuk di lantai.

Perkara ini penting untuk dititikberatkan terutamanya ketika anda mungkin sedang dalam emosi marah atau stres apabila
anak menangis
 dan meragam.

Elak bayi terjerut buai #Sentiasa pantau

Oleh sebab badan bayi terutamanya bahagian lehernya masih lembut, jadi anda perlu sentiasa memantau kedudukan si kecil, walaupun mereka sudah
tertidur lena.

Anda juga perlu kerap mengawasi bayi kerana mereka mungkin akan cuba untuk keluar daripada buaian selepas terjaga daripada tidur.

Material buaian

Jika fabrik buaian diperbuat daripada
material kain kapas
 bebenang, anda perlu pastikan ianya tidak mudah tertarik. Ini penting bagi mengelakkan risiko bayi mungkin terjerut benang.

Penggunaan pada waktu malam tingkatkan risiko bayi terjerut buai

Anda mungkin telah melakukan langkah berjaga-jaga untuk mengelakkan kecederaan kepada si manja.

Tetapi seperti peribahasa ‘malang tidak berbau’, si kecil masih terdedah kepada perkara yang tidak diingini seperti lemas semasa tidur.

Jadi sebaiknya pada waktu malam, elakkan penggunaan buaian ini.
Tidurkan bayi
 pada permukaan tilam yang rata.

Barang di dalam buaian

Anda mungkin merasakan si manja memerlukan
teddy bear
 atau bantal peluk.

Namun hakikatnya buaian yang diisi dengan terlalu banyak barang seperti permainan
fluffy
, selimut tebal atau bantal yang berlebihan boleh melemaskan bayi.

Keadaan tersebut sekali gus meningkatkan risiko untuk bayi mengalami
sindrom kematian mengejut (SIDS)
.

Kesimpulannya

Risiko bahaya sememangnya boleh berlaku jika langkah-langkah keselamatan tidak diambil.

Jadi sekiranya anda berhajat untuk
menggunakan buaian
 bayi ini, pastikan aspek keselamatan si manja menjadi keutamaan.


Lambakan Serum Vitamin C Di Pasaran Sampai Tak Tahu Nak Pilih? Ini 6 Tip Penting!

Bolehkah serum vitamin C dipakai setiap hari
? Ramai yang tahu tentang kebaikan serum vitamin C ini namun kurang pasti tentang bagaimana dan bila untuk pakai. Jom baca artikel!

Untuk mendapatkan lebih banyak informasi tentang kesihatan, anda boleh klik
di sini
.

Jika anda ingin cuba menggunakan kebaikan serum vitamin C dan masih keliru dengan
variasi produk di pasaran
, ikuti tip untuk pilih berikut:

1. Pilih kandungan vitamin C mengikut kulit muka

Terdapat pelbagai jenis bahan aktif di dalam serum yang terdapat di pasaran. Semua bahan ini dapat menambah kebaikan di dalam setiap kebaikan serum vitamin C yang anda pilih.

Memilih yang sesuai dengan kulit anda dapat mengelakkan kesan sampingan yang tidak dikehendaki. Berikut adalah 5 jenis
vitamin C yang biasa ditemui
 dan kesesuaiannya mengikut jenis kulit:

Ascorbic Acid (AA): sesuai untuk kulit biasa dan tidak disyorkan untuk kulit sensitif

Tetrahexyldecyl Ascorbate (THDA):
sesuai untuk kebanyakan jenis kulit

Magnesium Ascorbyl Phosphate (MAP): pilihan terbaik untuk kulit yang normal dan sensitif

Sodium Ascorbyl Phosphate (SAP): tidak merengsakan dan pilihan yang baik untuk kulit sensitif

Ascorbyl Palmitate (AP): pilihan terbaik untuk
kulit sensitif dan banyak jerawat

Senarai ini juga disusun mengikut keberkesanannya, jadi produk yang mempunyai asid askorbik dan THDA mungkin pilihan terbaik anda.

Tetapi jika anda mempunyai
kulit sensitif atau berjerawat
, anda harus memilih yang lain atau membeli produk asid askorbik dengan kepekatan yang sangat rendah untuk memastikan tiada kesan sampingan.

Anda
juga harus memastikan kandungan asid
 askorbik dalam bentuk yang stabil. Kebiasaannya tidak dinyatakan pada label, tapi anda boleh membaca pada lampiran dalam kotak atau pada laman web pengeluar.

2. Serum berasaskan minyak atau air?

Perkara seterusnya yang perlu dipertimbangkan ialah sama ada kebaikan serum vitamin C itu berasaskan minyak atau berasaskan air lebih disukai anda.

Asid askorbik larut dalam air. Ini bermakna ia menyerap dengan cepat, tetapi ia juga bermakna ia tidak boleh diserap oleh molekul lemak dan sangat mudah teroksida.

Sebaliknya, bahan yang larut minyak tahan lama dan melembapkan serta kurang terdedah kepada pengoksidaan.

Bentuk vitamin C yang larut
 minyak adalah THDA, natrium ascorbyl palmitate, dan palmitat ascorbyl. Bentuk Vitamin C yang larut dalam air adalah asid askorbat dan magnesium ascorbyl fosfat.

3. Berapa kepekatan vitamin C yang sesuai?

Anda mungkin menjangkakan bahawa semakin tinggi kepekatan Vitamin ini dalam serum,
lebih baik untuk kulit anda
. Walau bagaimanapun, ketahui dua fakta berikut:

Kulit anda hanya boleh menyerap sejumlah tertentu Vitamin C

Terlalu banyak Vitamin C
boleh merengsakan kulit anda

Apabila anda melihat produk sedia ada, anda akan mendapati bahawa kepekatan Vitamin C berkisar daripada kira-kira 10% hingga 20%.

Kepekatan yang lebih tinggi daripada 20% akan mengatasi keupayaan tubuh anda untuk menyerap Vitamin C dan mungkin juga merosakkan kulit anda.

Sekiranya anda mempunyai kulit sensitif
 atau belum pernah mencuba serum sebelum ini, anda patut memulakan dengan kepekatan rendah dan melihat tindak balas kulit anda sebelum mencuba kepekatan yang lebih tinggi.

4. Periksa bahan tambahan

Perhatikan kandungan serum jika mengandungi sebarang
bahan yang anda alah atau sensitif
. Pertimbangan juga sama ada selesa dengan baunya. Sesetengah serum telah ditambah wangian.

Ingat, serum ini akan diletakkan pada wajah dan akan menjadi sangat dekat dengan hidung anda, jadi penting untuk memilih serum dengan aroma yang anda gemari

5. Pastikan botol yang sesuai

Perkara keempat yang perlu dipertimbangkan
adalah botol atau bekas serum
. Seperti yang dinyatakan sebelum ini, Vitamin C sangat mudah terdedah kepada kerosakan oksidatif.

Sekiranya ia
bersentuhan dengan cahaya matahari
 atau udara, ia mungkin hancur dan mendatangkan lebih banyak mudarat daripada yang baik.

Atas sebab itu, anda perlu mencari kebaikan serum vitamin C dengan ciri berikut:

Serum dalam botol kaca gelap. Kaca jernih tidak sesuai kerana membenarkan cahaya masuk.

Serum dalam kapsul individu. Ini memastikan bahawa setiap dos serum dilindungi dan mempunyai potensi penuh apabila anda menggunakannya.

6. Pilih serum vitamin C dengan harga berpatutan

Terdapat serum yang lebih berpatutan berbanding yang lain. Apabila membuat perbandingan, ambil kira berapa kali anda boleh menggunakannya dan berapa harga setiap dos untuk perbandingan yang tepat.

Anda mungkin ingin mempertimbangkan faktor-faktor kebaikan serum vitamin C lain, termasuklah jenama serum yang ingin anda beli,
cadangan doktor pakar kulit anda
 dan ulasan pengguna di atas talian.


7 Khasiat Teh Misai Kucing, Paling Popular Sudah Tentu Untuk Detoks Badan!

Ia memang agak terkenal sebagai minuman yang banyak terjual di pasar raya atau pasar malam. Pun begitu, masih ramai yang mungkin belum tahu khasiat teh misai kucing ini.

Salah satu daripada manfaat kesihatan yang paling sering dikaitkan dengan minuman popular ini adalah ia bagus untuk
sistem serta organ yang berkaitan dengan perkumuhan
.

Benarkah? Atau ia juga ada sebarang manfaat yang lain? Jom terus baca artikel ini untuk tahu!

Apa itu teh misai kucing?

Untuk pengetahuan anda semua, teh misai kucing ini berasal daripada tumbuhan yang bernama
Orthosiphon aristatus
dan berhabitat di negara dalam benua Asia Tenggara.

Sesuai juga dengan namanya, tumbuhan ini memiliki bentuk yang sangat unik lagi menarik di mana daunnya itu mirip dengan misai kucing dan turut popular di negara kita.

Selain digunakan
sebagai tanaman hiasan di halaman rumah
, ia juga biasa digunakan oleh masyarakat dahulu sebagai ubat atau herba bagi merawat keadaan kesihatan tertentu.

Di Malaysia, ia sering dijadikan sebagai minuman teh yang punya rasa serta khasiat tersendiri!

Apa khasiat teh misai kucing?

Seperti mana yang telah kami nyatakan di atas tadi, ia sangat bagus untuk sistem serta organ yang berkaitan dengan perkumuhan seperti buah pinggang, pundi dan salur kencing.

Ini kerana ia memiliki sifat diuretik, antiradang serta antihipersensitif sekali gus membantu dalam merawat simptom akibat kondisi yang berkaitan dengan aspek perkumuhan.

Sebagai contoh, minuman misai kucing dipercayai mampu untuk mencegah serta merawat
 infeksi bakteria dan kulat dalam pundi atau salur kencing
 lantas memulihkan aliran air kencing.

Ia dibuktikan melalui kajian terbitan
Ethnoparmhacology
 yang menyatakan air misai kucing mampu menambahkan kuantiti air kencing sekali gus memudahkan tubuh badan menyingkirkan segala
jangkitan yang ada di dalam pundi atau salur kencing individu
.

Dalam pada itu, terdapat banyak lagi khasiat teh misai kucing ini terhadap kesihatan termasuk:

#1. Merawat masalah sistem pernafasan

Teh misai kucing dikatakan mampu untuk membantu dalam merawat
 masalah sistem pernafasan seperti batuk dan asma
 dengan hanya minum ekstrak tumbuhan ajaib ini.

Untuk lebih efektif, adalah lebih bagus untuk mencampurkan minuman ini bersama dengan herba lain seperti halia atau limau terutamanya apabila ia melibatkan masalah sakit tekak.

Teh misai kucing untuk #2. Meregulasikan gula darah

Tumbuhan ini juga mungkin mampu untuk
membantu mereka yang ada penyakit diabetes
 dengan cara meregulasikan kadar gula di dalam darah atau glukosa tubuh badan.

Pun begitu, minuman teh ini hanya sekadar keadah alternatif yang boleh anda cuba dan sila berjumpa dan berbincang dengan doktor terlebih dahulu jika anda ingin mengambilnya.

Khasiat teh misai kucing untuk #3. Menurunkan berat badan

Tumbuhan ini turut mungkin mampu untuk membantu mereka yang ada masalah berat badan berlebihan atau obesiti dengan cara menurunkan berat badan individu itu.

Disebabkan oleh popularitinya sebagai salah satu daripada herba untuk kurus, misai kucing sering kali dipasarkan dalam
 banyak bentuk seperti ekstrak, pil, tablet dan lain-lain
.

#4. Merawat masalah berkaitan mulut

Tidak kurang ramai dalam kalangan kita semua yang mungkin mengalami masalah berkaitan mulut terutama pada
 gigi dan gusi bengkak, sakit serta pelbagai isu lain
.

Berita baik buat anda, teh misai kucing diyakini mampu untuk meredakan kebengkakan serta melegakan kesakitan hanya dengan minum atau kumur-kumur minuman ajaib ini.

#5. Merawat masalah berkaitan kulit

Apabila teh misai kucing diproses menjadi ekstrak, pil, tablet dan sebagainya, tumbuhan ini akan mengeluarkan sejenis minyak yang memberikan kesan baik pada kulit individu.

Sebagai contoh, ia diyakini mampu
merawat masalah kulit yang kering, kasar
 serta pelbagai lagi masalah kulit lain seperti infeksi bakteria, kulat atau virus terhadap kulit.

#6. Mengawal tekanan darah tinggi

Bahan kimia yang wujud di dalam tumbuhan ini dipercayai mungkin mampu untuk
 membantu mengurangkan tekanan darah tinggi
 ekoran sifat antioksidan yang ada.

Bahan kimia tersebut adalah
methylripariochromene
dan ia dipercayai berfungsi dengan cara mengurangkan tekanan darah sistolik buat pesakit yang menghidapinya.

Khasiat teh misai kucing untuk #7. Detoksifikasi

Akhir sekali, tumbuhan ini telah lama diminum oleh masyarakat dalam negara di benua Asia Tenggara termasuklah Malaysia. Teh ini dijadikan
sebagai minuman untuk buang toksin dalam badan
.

Ini kerana ia diyakini mampu berfungsi sebagai agen pembersih semula jadi yang penting dalam proses detoksifikasi untuk
membuang toksin dan bendasing dari tubuh badan
.


6 Pengaruh EQ dalam Kehidupan

Kecerdasan emosi (EQ) adalah bagaimana anda meluahkan emosi  dan berurusan dengannya secara positif walaupun dalam keadaan tertekan. Orang yang mempunyai EQ tinggi sering berkomunikasi dengan berkesan, empati dengan orang lain, mengatasi cabaran dan meredakan konflik. Pengiktirafan dan pemahaman ini, untuk sebahagian besar, proses bukan lisan yang menggerakkan pemikiran dan pengaruh bagaimana anda berhubung dengan orang lain.

Tidak seperti pintar (IQ), EQ adalah kebolehan yang anda boleh belajar, bukan sesuatu yang anda dilahirkan dengannya. Adalah penting untuk ingat bahawa terdapat perbezaan, bagaimanapun, antara belajar tentang kecerdasan emosi dan menggunakan pengetahuan itu untuk hidup anda. Hanya kerana anda tahu anda perlu melakukan sesuatu tidak akan bermakna – terutamanya apabila anda ditenggelami dengan tekanan, yang boleh mengatasi niat anda yang terbaik. Dalam usaha untuk mengubah tingkah laku selama-lamanya dengan cara yang bangun daripada tekanan, anda perlu belajar bagaimana untuk mengatasi tekanan ketika ini, dan dalam hubungan anda untuk kekal emosi sedar.

Seperti yang kita tahu, ia bukan orang paling bijak yang paling berjaya atau yang paling memenuhi dalam kehidupan. Anda mungkin tahu orang-orang yang dalam bidang akademik cemerlang tetapi secara sosial tidak cekap dan tidak berjaya di tempat kerja atau dalam hubungan peribadi mereka. Kecerdasan intelek (IQ) tidak cukup dengan sendiri untuk berjaya dalam kehidupan. Ya, IQ anda boleh membantu anda masuk ke kolej, tetapi kecerdasan emosi  (EQ) yang akan membantu anda menguruskan tekanan dan emosi ketika menghadapi peperiksaan akhir anda. IQ dan EQ seiring wujud dan adalah paling berkesan apabila kedua-duanya ditinggi dan membina satu sama lain.

Apakah kesan EQ?

Prestasi anda di sekolah atau kerja. Kecerdasan emosi boleh membantu anda menguruskan kerumitan sosial di tempat kerja, memimpin dan memberi motivasi kepada orang lain, dan cemerlang dalam kerjaya anda. Malah, apabila ia datang untuk mengukur calon pekerja, banyak syarikat kini melihat kecerdasan emosi sebagai sama pentingnya dengan keupayaan teknikal dan ujian penggunaan EQ sebelum diambil.

Kesihatan fizikal anda. Jika anda tidak dapat menguruskan emosi anda, anda mungkin tidak dapat mengurus tekanan. Ini boleh membawa kepada masalah kesihatan yang serius. Tekanan yang tidak terkawal boleh meningkatkan tekanan darah, menekan sistem imun, meningkatkan risiko serangan jantung dan strok, menyumbang kepada kemandulan, dan mempercepatkan proses penuaan. Langkah pertama untuk meningkatkan kecerdasan emosi adalah belajar bagaimana untuk melegakan tekanan.

Kesihatan mental anda. Emosi yang tidak terkawal dan tekanan juga boleh memberi kesan kepada kesihatan mental anda, menjadikan terdedah kepada kebimbangan dan kemurungan. Jika anda tidak dapat memahami, selesa, dan menguruskan emosi, anda akan berada di risiko yang tidak dapat membentuk hubungan yang kukuh yang boleh membuat anda merasa sunyi dan terpencil.

Hubungan anda. Dengan memahami emosi anda dan bagaimana untuk mengawalnya, lebih baik meluahkan perasaan anda dan memahami bagaimana perasaan orang lain. Ini membolehkan anda untuk berkomunikasi dengan lebih berkesan dan menjalin hubungan yang lebih kukuh, kedua-duanya di tempat kerja dan dalam kehidupan peribadi anda.

Pengaruh EQ

Keupayaan mengurangkan emosi negatif

Mungkin tiada aspek EQ adalah lebih penting daripada keupayaan untuk menguruskan emosi negatif kita sendiri dengan berkesan, supaya ia tidak menyukarkan dan memberi kesan terhadap pertimbangan kita. Dalam usaha untuk mengubah cara kita rasa tentang keadaan, kita perlu mengubah cara kita berfikir mengenainya.

Keupayaan kekal tenang dan menguruskan tekanan

Sebahagian besar daripada kita mengalami tahap tekanan dalam hidup. Bagaimana kita menguruskan keadaan tertekan boleh membuat perbezaan antara sikap tegas dan reaktif, dan bersedia berbanding lesu. Apabila di bawah tekanan, perkara yang paling penting yang perlu diingat adalah untuk memastikan kekal tenang.

Keupayaan menjadi tegas dan menyatakan emosi sukar apabila perlu

Terdapat banyak masa dalam kehidupan kita apabila penting untuk menetapkan sempadan kita dengan sewajarnya, supaya orang tahu di mana kita berdiri. Ini boleh termasuk melaksanakan hak kita untuk tidak bersetuju (tanpa marah-marah), dengan berkata “tidak” tanpa rasa bersalah, menetapkan keutamaan kita sendiri, mendapat apa yang kita bayar, dan melindungi diri kita daripada kecaman dan kecederaan.

Keupayaan kekal proaktif, tidak reaktif dalam menghadapi orang yang sukar

Kebanyakan kita menghadapi orang yang tidak munasabah dalam kehidupan kita. Kita boleh “terperangkap” dengan individu yang sukar di tempat kerja atau di rumah. Ia mudah untuk membiarkan orang yang mencabar menjejaskan kita dan merosakkan hari kita. Apakah sebahagian kunci untuk kekal proaktif dalam keadaan seperti ini?

Keupayaan bangkit daripada kesukaran

Hidup tidak selalunya mudah. Kita semua mengetahuinya. Bagaimana kita memilih cara berfikir, merasa, dan bertindak berhubung dengan cabaran hidup sering membuat perbezaan antara harapan berbanding putus asa, keyakinan berbanding kekecewaan, dan kemenangan berbanding kekalahan. Dengan setiap keadaan mencabar kita berdepan, bertanya soalan seperti “Apakah pengajarannya?” “Bagaimana saya boleh belajar daripada pengalaman ini?” “Apa yang paling penting sekarang?” Dan “Jika saya berfikir di luar kotak, apakah ada jawapan yang lebih baik? “Semakin tinggi kualiti soalan yang kita minta, yang lebih baik kualiti jawapan yang kita akan terima. Tanya soalan yang membina berdasarkan pembelajaran dan keutamaan, dan kita boleh mendapatkan perspektif yang betul untuk membantu menangani keadaan kita.

Keupayaan meluahkan emosi intim dalam, hubungan peribadi yang rapat

Keupayaan untuk mengekspresikan dan mengesahkan emosi yang lembut dan penyayang secara berkesan adalah penting untuk mengekalkan hubungan peribadi yang rapat.
 Dalam kes ini, “berkesan” bermakna berkongsi perasaan intim dengan seseorang dalam hubungan yang sesuai, dengan cara yang berkhasiat dan membina, dan dapat bertindak balas dengan tegas apabila orang lain melakukan perkara yang sama.


Gemar Melakukan Scrub Muka & Badan? Jangan Berlebihan Atau Ini Akibat!

Pernahkah anda melakukan rawatan
scrub
 muka dan badan? Apakah manfaat tabiat ini? Adakah
sekadar untuk rawatan kecantikan
 atau ada kebaikan kesihatan yang lain juga?

Untuk mendapatkan lebih banyak informasi tentang Keibubapaan, anda boleh klik
di sini
.

Skrub, tabiat yang ada manfaat?

Setiap hari, kulit kita akan bekerja keras untuk melindungi badan
daripada pelbagai bahan asing
 yang berisiko untuk masuk ke dalam badan melalui kulit.

Kulit secara asasnya akan bertindak sebagai ‘penapis’ yang akan menghalang sebarang benda dan bahan asing daripada
memasuki liang pori pada kulit
.

Jadi apakah yang akan berlaku kepada bahan asing yang terperangkap pada ‘penapis’ kulit itu?

Kebiasaannya, segala bahan asing atau lebih mudah ditafsirkan sebagai kekotoran akan
berakhir pada permukaan kulit
.

 Jadi untuk menjaga kulit dan tahap kesihatannya, proses scrubbing, atau pengelupasan (
exfoliate)
 adalah perlu untuk dilakukan secara rutin, tidak kira sama ada skrub muka atau badan.

Manfaat scrub muka dan badan

Secara umumnya, seorang individu dewasa akan menyingkirkan 50,000 sel kulit mati setiap minit sebagai sebahagian proses penghasilan semula sel kulit baru (
cell regeneration process).

Namun, tanpa anda sedari, sel kulit mati ini selalunya akan
menyumbat liang pori
 yang akhirnya akan menyebabkan masalah kulit seperti cela dan jerawat.

Proses rawatan scrub muka mahupun badan ini, dapat membantu kulit untuk menyingkirkan sel kulit mati dari luar dan sekali gus memastikan kotoran lain turut disingkirkan.

Sebagai rawatan kecantikan,
 skrub akan menjadikan kulit
 untuk kelihatan lebih berseri dan sihat.

Selain berperanan untuk menjadi kulit lebih sihat,
scrub
 muka dan badan juga berperanan untuk mencegah dan melawan penuaan.

Scrub muka berlebihan boleh rosakkan kulit?

Menggunakan skrub merupakan rutin penjagaan dan rawatan kecantikan muka yang berkesan untuk
 memastikan liang pori bersih
 daripada sel-sel kulit mati dan membantu sel sihat pada kulit anda.

Bergantung kepada jenis kulit, anda mungkin boleh menggunakan skrub muka setiap selang sehari atau hanya sekali seminggu.

Pun begitu, penggunaan skrub muka berlebihan boleh menyebabkan
micro tear
 kepada kulit anda dan mendedahkannya kepada pencemaran persekitaran dan
radiasi berbahaya daripada matahari
.

Tanpa mengira berapa kerap anda menggunakan scrub muka, terdapat tanda-tanda penggunaan skrub muka berlebihan yang perlu anda ketahui.

1. Kemerahan dan kerengsaan

Kulit muka anda mungkin sedikit merah sejurus selepas
penggunaan skrub muka
, tetapi jika wajah anda kekal merah berjam-jam bahkan sehingga keesokan harinya, ini mungkin bermakna anda perlu mengurangkan kekerapan penggunaan.

Jika
kulit anda berasa gatal-gatal
 atau anda mengalami sensasi terbakar apabila menggunakan pengelupas kimia, ini menandakan bahawa lapisan penghadang kulit anda telah rosak disebabkan pengelupasan.

2. Kulit kian kering dan mengelupas

Dengan jenis kulit kering
, kombinasi dan kulit biasa, terlebih pengelupasan boleh menyebabkan kulit anda semakin kering dan bahkan mula mengelupas.

Sekiranya anda mendapati bahawa anda mengalami tompok kering, sering menggunakan lebih banyak pelembap, atau mula
mengalami kulit mengelupas
 di mana-mana bahagian muka anda, ini bererti anda perlu berehat daripada menggunakan produk pengelupasan.

Dan, jangan sesekali menggunakan scrub untuk menyingkirkan kulit mengelupas kerana anda akan memburukkan keadaan.

3. Peningkatan minyak di muka

Bagi kulit berminyak dan kombinasi serta sesetengah kulit normal, perkara yang sebaliknya boleh berlaku.

Kulit anda mungkin
menghasilkan lebih banyak minyak
 daripada biasa.

Ini adalah kerana pengelupasan boleh mengeringkan dan melemahkan kulit anda, dan dengan itu kulit anda cuba mengimbanginya dengan
menghasilkan minyak berlebihan
 untuk melindungi dan menghidratkannya semula.

4. Jerawat

Percaya atau tidak, terlebih pengelupasan sebenarnya merupakan antara sebab utama berlaku jerawat,
 atau mengapa jerawat sukar hilang
.

Walaupun pengelupasan secara sederhana adalah cara yang baik untuk mencegah jerawat melalui penyingkiran
 kotoran daripada liang roma
, tetapi pengelupasan juga berlebihan boleh melemahkan lapisan penghadang kulit.

5. Kulit berkilat

Anda mungkin menganggap kulit berkilat sebagai tanda positif selepas pengelupasan.

Sebaliknya,
kulit yang kelihatan sihat berseri
 dan terhidrat tidak sama dengan kulit berkilat.

Kulit berkilat selepas pengelupasan boleh bererti bahawa kulit anda dilucutkan tekstur semula jadinya.


Jangan Tangguh Untuk Mengandung, Ini Umur Yang Sesuai Untuk Wanita Rasai Kehamilan

Kebanyakan wanita berfikir untuk menimang cahaya mata sekurang-kurangnya sekali atau dua kali dalam hidup mereka. Untuk menerima kehadiran ‘orang baru’ dalam hidup adalah keputusan penting. Ahli saintis percaya bahawa keputusan penting ini perlu dibuat pada usia tertentu.

Umur untuk hamil yang terbaik

Usia pertengahan 20-an dikira sebagai usia terbaik untuk hamil dan menjaga bayi. Ia dikira sebagai tahun yang paling subur untuk kebanyakan lelaki dan wanita.

Untuk wanita,
haid ketika ini adalah lebih teratur
, telur juga lebih kuat dan sihat (iaitu sekitar 400 000 telur dikeluarkan semasa hayat anda), jadi kemungkinan untuk kesuburan adalah sangat baik.

Secara puratanya, wanita usia 20-24 tahun mempunyai lebih daripada 20 peratus peluang hamil pada setiap bulan dengan
melakukan seks tanpa perlindungan yang kerap.

Kebaikan dan keburukan mendapat anak pada usia pertengahan 20-an?

Bergelar ibu pada usia pertengahan 20-an berkemungkinan dapat mengurangkan
risiko keguguran
 disebabkan proses penuaan badan. Kehamilan pada umur ini juga boleh menghindarkan anak daripada mendapat keadaan kesihatan yang berbahaya. Juga, pada usia yang muda, anda lebih bertenaga untuk menjaga bayi.

Jika menimang cahaya mata pada awal 20-an baik untuk kesihatan anda, hamil di usia 30-an pula adalah lebih terjamin dari aspek kewangan anda dan pasangan.

Ketika ini, ramai wanita yang mungkin mempunyai pekerjaan yang stabil, jadi cuti bersalin bukanlah masalah untuk anda. Selepas habis tempoh berpantang, anda boleh kembali semula ke tempat kerja dan menyesuaikan diri dengan perubahan baru di tempat kerja.

Sebagai tambahan, wanita yang berusia pertengahan 20-an dan 30-an mempunyai lebih pengalaman dalam hidup dan persiapan yang lebih rapi untuk menjaga bayi. Malah, mereka ini juga lebih bersedia dengan perubahan kehidupan dan kurang mendapat masalah kesihatan berbanding dengan mereka yang berusia 40-an.

Umur untuk hamil – Apa perlu buat jika anda melewatkan kehamilan?

Disebabkan beberapa alasan seperti masalah kewangan, keluarga, pasangan ataupun belum bersedia, sesetengah wanita mungkin mahu melewatkan sementara kehamilan mereka.

Akan tetapi, jika masa untuk menghasilkan telur terbaik yang berkualiti telah hampir, maka mungkin anda boleh mempertimbangkan kaedah membekukan telur untuk digunakan pada kemudian hari.

Walaupun kos untuk membekukan telur sedikit tinggi, namun ia adalah lebih baik jika anda perlu menggunakan kaedah kesuburan lain di usia hujung 30-an atau memasuki 40-an – ketika usia ini peluang anda untuk hamil adalah rendah. Peluang kejayaan anda dengan dibantu oleh teknologi reproduktif nyata lebih tinggi di usia muda.


Serangan Sakit Jantung vs Henti Jantung

Sakit jantung sering digunakan sebagai istilah yang menggambarkan masalah jantung yang mengejut. Walaupun istilah ini merujuk kepada
heart attack
 atau serangan sakit jantung, sesetengah orang turut terkeliru dengan istilah
cardiac arrest
atau henti jantung yang disangka membawa makna yang sama.

Serangan sakit jantung dan henti jantung bukanlah keadaan yang sama. Serangan sakit jantung adalah apabila aliran darah ke jantung disekat, sementara henti jantung adalah apabila jantung tidak berfungsi dan tiba-tiba berhenti berdegup tanpa diduga. Serangan jantung adalah masalah “peredaran darah” dan henti jantung tiba-tiba adalah masalah “elektrik”.

Apakah itu serangan sakit jantung (heart attack)?

Serangan sakit jantung berlaku apabila arteri tersekat menghalang darah yang kaya oksigen daripada sampai ke bahagian jantung. Jika arteri yang disekat tidak dibuka semula dengan cepat, bahagian jantung yang terlibat akan mula mati. Semakin lambat seseorang mendapat rawatan, semakin besar kerosakan.

Simptom serangan sakit jantung
 mungkin serta-merta dan kuat. Tetapi kerap kali terjadi, simptom bermula dengan perlahan dan berterusan selama berjam-jam, hari atau minggu sebelum serangan sakit jantung. Tidak seperti henti jantung secara tiba-tiba, jantung biasanya tidak berhenti berdetak semasa serangan sakit jantung. Simptom serangan sakit jantung pada wanita boleh berbeza daripada lelaki.

Apakah itu henti jantung (cardiac arrest)?

Henti jantung berlaku secara tiba-tiba dan sering tanpa amaran. Ia dicetuskan oleh kerosakan elektrik di dalam hati yang menyebabkan degupan jantung yang tidak teratur (aritmia). Apabila tindakan mengepamnya terganggu, jantung tidak dapat mengepam darah ke otak, paru-paru dan organ lain.

Beberapa saat kemudian, mangsa akan hilang kesedaran dan tidak mempunyai nadi. Kematian berlaku dalam masa beberapa minit jika mangsa tidak mendapat rawatan.

Apa hubungannya?

Kedua-dua keadaan jantung yang berbeza ini saling berkait. Henti jantung
(cardiac arrest)
 boleh berlaku selepas serangan sakit jantung, atau semasa pemulihan. Serangan sakit jantung meningkatkan risiko henti jantung tiba-tiba.

Kebanyakan serangan sakit jantung tidak membawa kepada henti jantung secara tiba-tiba. Tetapi apabila henti jantung tiba-tiba berlaku, serangan jantung adalah antara punca utamanya. Keadaan jantung yang lain juga boleh mengganggu rima jantung dan membawa kepada henti jantung tiba-tiba. Ini termasuk otot jantung tebal (kardiomiopati), kegagalan jantung, aritmia, terutamanya fibrilasi ventrikular, dan sejarah sindrom Q-T.

Tindakan cepat dapat menyelamatkan nyawa. Ketahui apa yang perlu dilakukan jika seseorang mengalami serangan jantung atau serangan jantung.

Apa yang perlu dilakukan

Tanpa mengira sama ada seseorang itu sedang mengalami serangan sakit jantung atau henti jantung, hubungi ambulans dengan segera.

Jika mangsa mengalami simptom serangan sakit jantung, anda boleh menawarkan empat aspirin dos rendah atau satu aspirin dos penuh. Jika mangsa mempunyai nitrogliserin miliknya, berikan satu dos. Bantu mangsa kekal tenang sehingga bantuan tiba.

Terlalu banyak  pergerakan boleh menyebabkan ketegangan pada jantung.Ingat, serangan jantung boleh bertukar menjadi henti jantung jika jantung menjadi rosak.

Jika mangsa itu tidak responsif apabila anda berteriak kepadanya, anggap ia CARDIAC ARREST dan mulakan CPR jika anda tahu melakukannya.


Bukan Bayi Saja Kena Suntik, WARGA EMAS Pun Sama! Ada 5 Vaksin Orang Tua Mesti Ambil

Walaupun suntikan vaksin pneumococcal lebih diutamakan kepada bayi, namun perlu diketahui bahawa warga emas juga memerlukan vaksin pneumococcal ini. Selain suntikan ini, ada empat lagi vaksin untuk warga emas yang perlu diambil.

Ini senarainya.

Mengapa warga emas perlu mendapatkan suntikan vaksin seperti suntikan vaksin pneumococcal?

Kanak-kanak dan
warga emas adalah antara golongan yang sangat berisiko untuk mendapat jangkitan penyakit.

Sekiranya warga emas ini bertemu dengan mereka yang mempunyai jangkitan, jangkitan tersebut akan berpindah kepada warga emas dengan mudah sekali.

Ini kerana, sistem imun atau sistem pertahanan diri warga emas sudah semakin lemah.

Sistem imun yang lemah ini tidak berkemampuan untuk melindungi tubuh mereka daripada serangan jangkitan secara keseluruhan.

Oleh sebab itu,
mereka memerlukan suntikan vaksin bagi memperkuatkan sistem imun mereka.

Berikut adalah senarai lima jenis vaksin yang disarankan untuk warga emas.

Vaksin untuk warga emas 1: Suntikan vaksin pneumococcal

Pneumococcus adalah nama bagi bakteria yang menjadi punca kepada pneumonia
 atau radang paru-paru.

Ia adalah sejenis jangkitan paru-paru yang sangat serius sehingga boleh menyebabkan kematian.

Selain bayi dan juga kanak-kanak, warga emas yang berumur 65 tahun dan ke atas adalah antara golongan yang berisiko tinggi mendapat jangkitan ini.

Oleh itu, suntikan vaksin pneumococcal ini amat diperlukan oleh kumpulan warga emas.

S
untikan vaksin pneumococcal ini
melindungi mereka daripada penyakit
dan juga komplikasi akibat pneumonia.

Vaksin untuk warga emas 2: Vaksin influenza atau flu

Selain daripada suntikan vaksin pneumococcal,
warga emas juga amat memerlukan suntikan vaksin influenza.

Ini kerana, flu yang berlaku boleh menyebabkan kematian jika jangkitan pada sistem pernafasan berlaku dengan teruk.

Golongan warga emas merupakan
golongan yang berisiko untuk mendapat kematian akibat daripada jangkitan flu.

Selain melindungi warga emas itu sendiri, suntikan vaksin flu turut melindungi kanak-kanak atau bayi di sekitar warga emas.

Suntikan vaksin flu boleh mengelakkan virus flu itu daripada tersebar kepada kanak-kanak yang juga merupakan golongan yang berisiko tinggi.

Vaksin untuk warga emas 3: Vaksin DTap

Vaksin Tdap melindungi warga emas daripada tiga jenis penyakit iaitu tetanus,
 difteria dan juga batuk kokol.

Walaupun vaksin Tdap ini lebih sinonim dengan bayi, namun golongan warga emas turut disarankan untuk mengambilnya.

Ibu bapa anda mungkin pernah disuntik dengan suntikan vaksin ini sewaktu mereka masih kecil, namun imuniti mungkin akan semakin menghilang apabila mereka semakin berusia.

Oleh itu, bawa mereka ke klinik untuk mendapatkan suntikan
booster
 vaksin Tdap ini.

Selain untuk melindungi ibu bapa anda, suntikan ini juga bertujuan untuk mengelakkan penyebaran virus penyakit tersebut kepada individu lain.

Ini termasuklah kanak-kanak, bayi dan juga anggota keluarga yang lain.

Vaksin untuk warga emas 4: Vaksin penyakit kayap atau vaksin herpes zoster

Warga emas adalah golongan yang sangat berisiko untuk mendapat penyakit kayap.

Ini kerana, virus penyakit kayap ini hanya akan aktif setelah sistem imun manusia semakin lemah iaitu pada usia yang lanjut.

Walaupun seseorang itu mungkin pernah mendapat kayap sebelum ini, tidak bermakna dia tidak akan mendapat jangkitan yang sama sekali lagi.

Perlu diketahui bahawa, jika ibu bapa anda mendapat kayap, ia berisiko untuk menyebabkan penyakit
c
hicken pox
 atau cacar air kepada kanak-kanak.

Ini kerana, virus yang menyebabkan kayap serta chicken pox
adalah virus yang sama.

Virus ini berada dalam tubuh manusia dalam keadaan yang tidak aktif dan akan kembali aktif setelah sistem imun lemah.

Oleh sebab itu, apabila ia menjadi aktif, ia boleh menyebabkan kayap kepada warga emas dan
chicken pox
 kepada kanak-kanak.

Vaksin untuk warga emas 5: Vaksin MMR

Vaksin MMR adalah jenis vaksin yang memberikan perlindungan kepada tiga jenis penyakit iaitu measles
 atau demam campak,
beguk
 dan juga rubella.

Walaupun ramai daripada kita mungkin pernah menerima suntikan vaksin ini sewaktu masih kecil, namun ia mungkin sudah tidak lagi berkesan seiring dengan peningkatan usia.

Ketiga-tiga penyakit ini adalah penyakit yang sangat mudah berjangkit.

Ia boleh berjangkit kepada individu lain dengan mudah melalui batuk dan bersin.

Memandangkan warga emas adalah golongan yang berisiko mendapat penyakit ini, adalah lebih baik untuk membawa mereka ke klinik bagi mendapatkan suntikan vaksin MMR.

Jadi, apa tunggu lagi! Bawa ibu bapa anda sekarang untuk mendapatkan vaksin di atas.


9 Jenis Pam Susu Elektrik, Ini Pilihan Terbaik Ibu Bekerja, Mudah Digunakan!

Sedang mencari pam susu elektrik terbaik sesuai dengan keperluan harian anda? Klik artikel ini untuk mengetahui pilihan pam susu terbaik yang ada di pasaran.

Untuk mendapatkan lebih banyak info tentang Keibubapaan, sila dapatkannya
di sini.

Pemilihan pam susu terbaik

Buat ibu yang akan kembali bekerja dan masih
menyusukan bayi
 atau anak belum
bercerai susu
 sepenuhnya, ini bacaan untuk anda.

Semestinya anda perlu mendapatkan pam susu (
breast pump
) bagi memastikan stok bekalan susu mencukupi.

Namun dengan pelbagai jenis pam susu ditawarkan di pasaran, sudah tentu ia sedikit sebanyak membuatkan anda pening untuk memilih yang terbaik.

Secara amnya, pemilihan pam susu perlu mengambil kira beberapa aspek seperti:

Saiz

Sudah tentu saiz pam susu memainkan peranan penting, ini terutamanya buat anda y
ang bekerja
 – pam perlu dibawa
ke pejabat.

Saiz yang kecil sudah tentu lebih ringan berbanding pam susu yang besar, sekali gus mudah diangkut ke mana-mana sahaja.

Baca juga:

Keselesaan semasa guna pam susu elektrik terbaik

Corong pam susu akan mempengaruhi keselesaan anda semasa mengepam susu.

Pam susu yang menyediakan pelapik getah lembut pada corong, pastinya akan dapat memberikan
rasa selesa
 semasa menge
pam su
su.

Bunyi

Bunyi yang dihasilkan motor pam susu juga antara aspek penting perlu dipertimbangkan, khususnya jika tempat kerja anda menyediakan bilik khas.

Kapasiti

Terdapat pilihan kapasiti iaitu
single-pump
 dan
double-pump
.

Jika anda akan kerap mengepam susu,
double pump
 pilihan yang ideal – ia menjimatkan masa kerana boleh dilakukan secara serentak pada
kedua-dua belah payudara
.

Pam susu elektrik terbaik

Selepas mengetahui beberapa aspek penting dalam pemilihan pam susu, sudah tibalah masa untuk mengenal pasti produk yang sesuai untuk anda.

Di bawah, kami senaraikan 9 pam susu terbaik yang boleh anda dapatkan di pasaran.

Medela Freestyle Flex Double Electric Breast Pump

Dikatakan sebagai pilihan terbaik untuk i
bu bekerja
 kerana saiznya yang kecil dan kompak.

Pam susu ini menggunakan sumber kuasa elektrik, bateri dan
powerbank
 – membolehkan ibu mengepam susu di mana-mana sahaja. Tahap sedutan boleh dilaraskan serta menawarkan kawalan skrin sentuh intuitif.

Dibangunkan dengan Flex Technology,
breast shield
 pam susu ini boleh disesuaikan mengikut
bentuk payudara
 untuk keselesaan individu dan dapat meningkatkan aliran susu.

Haenim NexusFit 7A-LITE Ultraportable Electric Breast Pump

Mendapat pengiktirafan
Food and Drug Administration
 (FDA), pam susu ini menawarkan butang kawalan bagi mengawal kekuatan sedutan dan kitaran susu. Ia juga mempunyai bateri yang boleh dicas semula.

Merupakan pam susu berkapasiti
double-pump
, ia bersaiz kompak dengan berat hanya 215 gram.

Philips Avent Double Electric Breast Pump, antara pam susu elektrik terbaik

Merupakan antara jenama yang tidak asing lagi buat ibu-ibu di luar sana, pam susu jenama Philips Avent menawarkan keseimbangan sempurna sedutan dan rangsangan puting berdasarkan
penyusuan bayi
 bersama 16 tetapan mengepam.

Di samping memberikan keselesaan semasa menggunakannya, ia juga dapat mengepam susu lebih cepat dan lebih banyak dalam masa yang singkat.

Autumnz Hybrid Duo Double Electric Breast Pump

Menawarkan 2 mod mengepam: urutan (5 tetapan) dan ekspresi susu (9 tahap) yang efektif dan efisien, dengan skrin LED untuk memudahkan penggunaan dan pembacaan.

Selain ringan, pam susu elektrik terbaik ini juga dilengkapi dengan
Ultrasoft Silicone Massage Breast Shield
 yang dapat memberikan keselesaan tambahan
buat ibu
 semasa sesi mengepam susu.

Pam susu elektrik terbaik #Anakku Essential Double Electric Breast Pump

Mempunyai reka bentuk anti aliran balik bersama injap sedut silikon gred makanan, dapat
memastikan susu
 tidak mamasuki tiub pam udara serta memudahkan proses pembersihannya.

Pam elektrik keluaran Anakku ini mempunyai vakum automatik dilepaskan dalam setiap strok dan menghasilkan kitaran
suck-release
yang meniru
corak hisapan semula jadi bayi
, sekali gus membuatkan ibu lebih selesa dan tidak sakit semasa mengepam.

Halford Duo Rechargeable Electric Breast Pump

Pam susu elektrik yang senyap
 ini direka untuk kegunaan tempoh lama serta tahan lasak sesuai untuk ibu bekerja kerana ia tidak bising.

Dilengkapi dengan paparan LCD yang memudahkan pengawalan semasa penggunaannya, pam ini menawarkan 4 mod pengepaman iaitu
urutan
, ekspresi susu, penukaran frekuensi dan pam berterusan.

Pam susu elektrik terbaik #Medela Swing Flex Single Electric Breast Pump

Medela
single-pump
 yang dilengkapi dengan teknologi ekspresi 2-fasa yang mengikut rentak bayi menyusu ini dapat mengurangkan waktu pengepaman.

Dengan
PersonalFit Flex breast shield,
ia menawarkan keselesaan buat ibu kerana ia akan menyesuaikan dengan perubahan bentuk payudara anda. Selain itu dengan
saiz yang kecil
 sudah tentu ia ringan dan mudah untuk dibawa ke mana-mana.

Lacté Solo Elite

Mempunyai rekaan bentuk pelindung payudara lembut, pam susu keluaran Lacté ini menawarkan 9 langkah kawalan sedutan.

Dilengkapi dengan paparan LED untuk pembacaan yang lebih mudah, pam susu ini juga mempunyai diafragma anti aliran balik –  dapat memastikan susu tidak memasuki tiub pam udara.

Spectra S1 Heavy Duty Breast Pump, salah satu pam susu elektrik terbaik

Kelebihan pam susu gred hospital keluaran Spectra ini adalah ia tidak mengeluarkan bunyi bising dan senyap sepanjang sesi
mengepam susu
.

Selain dilengkapi dengan fungsi anti aliran balik, anda boleh memilih untuk menggunakan satu atau kedua-dua pam yang ada pada
breast pump
 ini.

Tidak kiralah yang mana satu pam susu terbaik yang menjadi pilihan hati ibu, pastikan anda menggunakannya mengikut arahan pengilang mengenai cara penggunaan dan membersihkan pam.

Jangan lupa untuk sentiasa
mencuci tangan
 sebelum mengepam dan sebelum mengendalikan susu yang akan disimpan.


Sexting Is Real! Ini Perkara Yang Patut Anda Beritahu Anak Anda

Ada sesetengah individu seperti penulis hanya mula menggunakan telefon bimbit selepas tamat persekolahan, iaitu pada umur 18 tahun. Ada juga yang mula menggunakan telefon bimbit sejak berumur seawal 13 tahun. Kini, pelajar sekolah rendah juga telah mula memiliki telefon bimbit, dan kadangkala penulis terfikir, apakah keperluan untuk pelajar sekolah rendah memiliki alat telekomunikasi tersebut.

Mungkin ramai ibu bapa yang masih tidak menyedari betapa besarnya bahaya atau bahana yang mungkin anak anda hadapi akibat daripada penggunaan telefon bimbit. Sifat ingin tahu yang membuak-buak dalam diri kanak-kanak atau remaja sentiasa mendorong mereka untuk mencuba perkara baharu melalui telefon tersebut. Jangan terkejut sekiranya anak anda mula terlibat dengan
 sexting
, iaitu
mesej
 berunsur seks melalui penggunaan telefon.

Panduan untuk anda menyatakan bahaya
sexting
 kepada anak anda

Jangan tunggu sehingga ia mula merosakkan kehidupan dan sosial anak anda. Sekiranya anda masih mengambil berat dan prihatin mengenai isu
sexting
 ini, baca panduan di bawah mengenai apa yang boleh anda lakukan bagi menyatakan bahaya
sexting
 kepada anak anda.

#1. Berterus terang dengan anak anda

Bercakap mengenai seks atau
dating
sememangnya bukanlah satu perkara yang menyenangkan, apatah lagi antara ibu bapa dan anak-anak. Tetapi ia adalah langkah yang terbaik sebelum sesuatu yang buruk berlaku. Jangan tunggu sehingga berlakunya sesuatu yang tidak diingini untuk bercakap mengenai hal ini.

#2. Ingatkan mengenai gambar

Nyatakan kepada anak anda bahawa setiap gambar yang telah dihantar, ia tidak lagi boleh ditarik balik. Mereka juga tidak lagi mempunyai kawalan sekiranya gambar tersebut mula tersebar ke platform-platform lain. Tanya anak anda, apakah perasaan mereka sekiranya rakan sekelas atau guru melihat gambar tersebut.

#3. Nyatakan mengenai tekanan yang dialami untuk menghantar gambar

Satu kajian yang dijalankan oleh Michigan State University menyatakan, remaja sering diganggu secara seksual oleh rakan mereka melalui platform
online
. Nyatakan bahawa sebesar mana tekanan yang akan dialami akibat daripada gangguan orang lain, potensi penghinaan sosial yang akan dialami sekiranya gambar tersebut tersebar adalah berkali-kali ganda lebih besar.

#4. Tindakan bermula daripada anak anda

Beritahu anak anda bahawa mereka perlu bertindak dengan menghentikan segala sebaran yang berlaku. Sekiranya terdapat mana-mana individu yang menghantar gambar yang bersifat seksual, anak anda perlu bertindak dengan memadamnya dan tidak menyebarkannya lagi.

#5. Simpan telefon mereka

Ini mungkin adalah cara yang paling berkesan. Anda hanya perlu menyimpan telefon bimbit mereka dan serahkan kembali apabila sudah tiba masanya. Cara ini lebih berkesan kerana anda tidak perlu pening kepala memikirkan bagaimana untuk mengawal penggunaan telefon anak anda.

Satu kajian yang dijalankan pada tahun 2009 mendapati, sekurang-kurangnya seorang daripada 4 orang remaja menerima email atau mesej berbentuk seksual. Manakala seorang daripada 7 orang remaja menghantar mesej atau gambar berunsur seksual. Kajian tersebut nyata menunjukkan bahawa
sexting
 ini benar-benar berlaku tanpa disedari oleh kebanyakan ibu bapa. Ibu bapa tidak boleh sekadar mengharapkan bahawa anak mereka akan menggunakan telefon bimbit dengan baik kerana unsur-unsur kurang elok daripada luar akan tetap cuba menyinggahi hidup anak anda.


8 Tip Mengurangkan Rasa Takut & Sakit Bersalin, Yang Terakhir Itu Penting!

Pengalaman bersalin setiap ibu hamil itu adalah berbeza, begitu juga dengan pengalaman bersalinkan setiap anak, tentu juga berbeza.

Ada yang mungkin mengalami sakit bersalin dan ada juga yang bernasib baik melahirkan anak tanpa sebarang masalah yang besar.

Salah satu sebab ibu tidak
 mengalami kesukaran semasa bersalin
 adalah kerana terdapat teknik yang boleh diamalkan untuk mengurangkan rasa sakit semasa bersalin.

Persediaan awal adalah penting bagi membantu ibu mengatasi rasa sakit hendak bersalin!

Mengapa ibu hamil akan merasai sakit bersalin?

Rasa takut akan sakit bersalin
adalah normal untuk setiap ibu hamil
.

Ini kerana otot badan ketika proses kelahiran, akan bekerja keras untuk mengeluarkan bayi di dalam rahim.

Kontraksi pada otot rahim dan tekanan pada serviks semasa tempoh bersalin akan membuatkan anda mengalami ketegangan pada bahagian abdomen, pangkal paha dan belakang badan.

Selain itu, bakal ibu juga akan rasa sakit hendak bersalin kerana berlakunya tekanan pada kantung dan usus yang menyebabkan kepala bayi semakin meregang ke arah tempat kelahiran.

Tips atasi rasa sakit bersalin bakal ibu boleh cuba!

#1. Ciptakan persekitaran kelahiran yang menenangkan

 Semasa hampir tempoh kelahiran, pasangkan alunan zikir dan lagu yang menenangkan anda.

Selain itu, peralatan untuk bersalin juga mestilah yang dapat membantu anda memudahkan kelahiran seperti tilam yang lembut.

Jika anda
bercadang untuk bersalin dengan posisi yang berbeza
, sediakan peralatan yang perlu seperti bola kelahiran atau bangku kecil.

Walau bagaimanapun, pastikan polisi hospital bersalin anda membenarkan anda untuk mencuba posisi berbeza.

#2. Lengkapkan diri dengan ilmu bersalin sebelum ia tiba

Anda boleh dapatkannya melalui buku, majalah, laman sesawang, video, kelas pranatal atau bertanya kepada doktor.

Pelbagai informasi dapat membantu anda menghadapi keadaan semasa bersalin.

#3. Luahkan ketakutan sakit bersalin kepada orang tersayang

Atasi ketakutan anda dengan cara meluahkannya kepada orang terdekat anda seperti suami ataupun ibu anda.

 Doktor juga adalah orang yang terbaik untuk menasihati anda tentang cara-cara mengatasi rasa takut semasa bersalin.

#4. Wajib belajar teknik pernafasan!

 Latihan teknik pernafasan adalah kunci paling penting
 untuk membantu memudahkan proses bersalin anda.

Bagi mempelajarinya, hadirilah kelas pranatal yang akan membantu anda mempelajari teknik pernafasan yang betul untuk menghadapi kontraksi sebelum bersalin.

 Caranya adalah dengan melepaskan tekanan pada setiap hembusan dan cuba juga menarik nafas laju pada setiap 2 atau 3 saat iaitu 20 hingga 30 kali seminit.

Jika anda kehilangan tempo, minta pertolongan pasangan anda untuk membantu anda mendapatkan semula rentak melalui pergerakan mata, tangan atau kepala.

#5. Alihkan perhatian anda dari bersalin ke perkara lain

Tumpukan perhatian anda pada sesuatu perkara yang boleh membuatkan anda gembira (seperti wajah pasangan anda, gambar yang dapat memberi inspirasi atau benda kegemaran anda).

Keadaan ini dapat merangsang deria anda dan mengurangkan kesakitan.

Selain itu, dengan mendengar muzik, suara yang menenangkan atau rakaman alunan ombak dan membayangkan anda berada pada persekitaran yang menenangkan juga dapat membantu mengurangkan kesakitan.

#6. Hangatkan tubuh badan dengan mandi air panas

Ini bagi melegakan kesakitan kontraksi, merehatkan minda anda malah ada kalanya ia juga membantu anda untuk mempercepatkan proses kelahiran.

Cara terbaik adalah dengan keadaan anda duduk di atas bangku dan halakan pancuran air panas terus ke abdomen anda atau bahagian belakang tubuh anda.

#7. Banyakkan bergerak sebelum proses bersalin itu tiba

Bagi mempermudahkan proses kelahiran, banyakkan pergerakan terutama semasa menghampiri proses bersalin.

Kontraksi akan lebih menyakitkan jika anda hanya berbaring di atas katil tanpa melakukan sebarang pergerakan.

Anda boleh berjalan, bersandar, bergoyang atau mencangkung
 mengikut posisi yang anda selesa. Bagaimanapun, sentiasa berhati-hati pada setiap pergerakan anda!

#8. Minta suami sentiasa kekal berada di sisi anda

 Sentuhan atau urutan daripada
suami juga dapat membantu melegakan sakit bersalin anda
.

Anda boleh minta suami menggenggam tangan anda, membelai pipi atau rambut anda, atau mungkin juga menepuk-nepuk tangan atau bahu anda semasa proses kelahiran.


Tembikai Susu, Beri 4 Manfaat Ini Jika Diambil Semasa Berbuka Puasa

Manfaat tembikai susu selain menjadi minuman berbuka puasa
 pada bulan Ramadan, ternyata nutrisi dan khasiatnya baik untuk kesihatan tubuh. Buah yang isinya berwarna oren dengan bentuk luar yang mirip labu ini, mempunyai nama latin iaitu
cucumis melo var cantalupensis.

Tembikai susu mudah didapati di pasaran tradisional di negara-negara Asia Tenggara, contohnya Indonesia dan Malaysia. Ingin tahu manfaat buah tembikai susu selain sajian dan rasanya yang menyegarkan? Ikuti artikel ini sepenuhnya.

Nutrisi dan manfaat tembikai susu yang baik untuk kesihatan

Tembikai susu atau boleh juga disebut
cantaloupe,
mempunyai pelbagai nutrisi, serta baik bagi yang menjalankan diet rendah kalori. Beberapa
kandungan nutrisi yang terdapat pada buah tembikai susu
 antaranya adalah sumber serat, antioksida, beta karotena, potasium, magnesium, sumber vitamin A, vitamin B dan sumber vitamin C yang baik untuk menjaga ketahanan badan.

Berikut merupakan manfaat tembikai susu yang baik untuk badan anda jika diambil semasa berbuka puasa:

1. Baik untuk kesihatan kulit

Biasanya buah-buahan yang berwarna oren seperti lobak merah, ubi keledek, labu dan sudah tentu tembikai susu, merupakan sumber karotenoid (pigmen organik tumbuhan) tinggi yang boleh mengurangkan risiko kanser kulit.

Karotenoid juga berguna dalam menghilangkan rasa sakit dan kerosakan yang berkaitan dengan sengatan matahari. Pigmen karotenoid juga boleh
mencegah tanda-tanda penuaan pada kulit
 termasuk garis-garis halus, perubahan warna, dan kedutan. Jadi, pengambilan tembikai susu secara rutin boleh menjadikan wajah dan kulit tetap awet muda.

2. Melancarkan pencernaan

Tembikai susu adalah buah yang sangat menghidrasi badan kerana kandungan airnya yang tinggi. Ia cukup baik bagi pencernaan kerana membantu mendetoksifikasi badan, membuang racun, dan membantu usus mencerna makanan dengan baik. Selain itu,
 tembikai susu juga membantu karbohidrat yang sukar dicerna
, yang boleh mencetuskan gejala Irritable Bowel Syndrome (IBS) dan gangguan pencernaan lain.

3. Rendah kalori dan baik untuk pengambilan diet

100 gram tembikai susu hanya mengandungi 60 kalori. Sedangkan kandungan air dan nutrisi pada manfaat blewah bagus untuk menurunkan berat badan anda. Ini adalah kerana tembikai susu mempunyai tekstur isi yang padat dan mengandungi nutrisi penting lain.

Lalu ketika anda ingin melakukan diet rendah kalori, tembikai susu boleh menjadi pilihan yang tepat jika disukat dengan jumlah kalorinya yang rendah tetapi manfaat kesihatannya tinggi secara keseluruhan. Biasanya bagi mereka yang
sedang mengikuti diet rendah kalori
, kadangkala boleh mengalami kekurangan nutrisi, menyebabkan kitaran pencernaan yang buruk, ketahanan badan yang rendah, serta badan jadi mudah letih.

Dengan mengambil atau menambahkan tembikai susu ke dalam makanan, diharapkan dapat membantu mengimbangi risiko tersebut dan memastikan badan memperoleh banyak vitamin dan mineral dalam proses menurunkan berat badan.

4. Tembikai susu mampu cegah kanser

Seperti yang telah disebutkan di atas, tembikai susu mengandungi sumber antioksida yang banyak seperti flavonoid seperti beta karotena, lutein, zea-xanthin dan Cryptoxanthin. Antioksida tersebut berperanan melindungi badan serta sel dan struktur badan lain dari kerosakan tekanan DNA. Banyak kajian yang juga telah menunjukkan bahawa tembikai susu bermanfaat untuk
mencegah kanser di seluruh bahagian tubuh
 kerana kandungan antioksidanya.


Cara Sihat untuk Menaikkan Berat Badan Anak

Kalori diperlukan untuk menaikkan berat badan

Kanak-kanak yang sihat berumur 2 hingga 3 tahun memerlukan kira-kira 1,000 kalori sehari, dan kanak-kanak berumur 4 hingga 8 tahun memerlukan 1,200 hingga 1,400 kalori sehari. Kanak-kanak yang mengalami kurang berat badan perlu mendapatkan kalori yang cukup setiap hari dengan tambahan 500 kalori sehari.

Menambah lemak pemakanan

Cara termudah dan terpantas untuk membantu anak anda meningkatkan berat badan adalah dengan menambah lebih lemak dalam makanan mereka. Ini kerana lemak mengandungi lebih kalori bagi setiap gram berbanding sebarang nutrien lain. Minyak zaitun dan canola, marjerin tanpa-lemak trans dan mayones boleh ditambah ke dalam makanan semasa penyediaan makanan, begitu juga dengan sos berkrim atau keju ke dalam nasi, pasta ataupun sayur-sayuran untuk menambah kalori tambahan. Anda boleh menggantikan bahan rendah-lemak atau tanpa-lemak dengan penuh-lemak semasa menyediakan makanan.

Meningkatkan karbohidrat

Karbohidrat membekalkan 4 kalori pada setiap tambahan gram ke dalam makanan. Anda boleh berikan anak anda makan lebih karbohidrat dan kalori dengan cara menyediakan makanan snek yang kaya dengan karbohidrat seperti kismis, buah-buahan kering dan granola. Anda juga boleh meningkatkan karbohidrat dengan menambah madu atau buah nektar kepada buah-buahan segar, sos epal atau bijirin yang dimasak seperti oatmeal atau krim gandum.

Meningkatkan kalori daripada minuman

Anda boleh membantu anak anda menambah berat badannya dengan cara meningkatkan kalori yang diambil daripada minuman mereka. Buah-buahan, dengan yogurt dan susu penuh merupakan pilihan yang baik, kerana ia mengandungi sejumlah besar vitamin dan mineral. Tambahan pula, anda boleh mendapatkan minuman suplemen bernutrisi dengan perisa vanila atau coklat yang diformulasi khas untuk kanak-kanak kurang berat badan.

Makan secara konsisten

Jangan melangkau hidangan atau anak anda akan kehilangan kalori penting yang diperlukan untuk menaikkan berat badan. Kanak-kanak perlu diberikan waktu makan sebanyak enam kali setiap hari; iaitu sarapan pagi, awal tengah hari dan lewat tengah hari, makan malam, dan makan sebelum waktu tidur (supper).

Makan lebih banyak berbanding bahagian biasa juga boleh membantu mereka mendapat lebih nutrien untuk meningkatkan berat badan. Berbanding memberikan anak sekeping sandwic untuk sarapan paginya, anda boleh berikan dua keping sandwic. Berikan anak anda segelas besar susu, semangkuk besar bijirin, dan sepotong besar buah-buahan.

Nikmati mentega kacang, kekacang, avokado, dan minyak zaitun serta lemak sihat yang lain. Makanan-makanan ini boleh menjadi penambah positif kepada diet sukan anak anda dengan cara membantunya mengelakkan keradangan.

Lakukan senaman seperti tekan tubi yang dapat membantu merangsang pertumbuhan otot supaya tubuh anak anda ‘pejal’ berbanding menjadi gemuk. Senaman boleh meningkatkan selera makan anak anda, jadi, mereka akan berasa lapar dan ingin makan. Senaman juga akan membuatkan anak berasa dahaga, jadi mereka akan minta untuk minum jus tambahan dan minuman berkalori.

Hello Health Group
 tidak menyediakan nasihat perubatan, diagnosis, atau rawatan.


Kulit Masih Lagi Anjal Walau Hampir 40-an? Ini 7 Tip Awet Muda Daripada Pakar!

Ingin tampak muda walaupun usia telah lanjut? Sebenarnya, ada banyak tip awet muda yang boleh kita lakukan untuk pastikan kulit sentiasa sihat, semuanya di hujung jari! Namun, kali ini kami akan kongsikan petua yang pasti menjadi.

Dengan gaya hidup yang sihat dan pengambilan makanan yang berkhasiat, sesiapa sahaja boleh dapatkan kulit yang muda dan anjal.

Dalam artikel kali ini, kami akan kongsikan beberapa
tip awet muda secara alami
 daripada pakar, khas untuk anda semua.

Untuk mendapatkan lebih banyak informasi tentang Kesihatan Kulit, anda boleh klik
di sini
.

Tip awet muda 1: Cahaya matahari bukan kawan baik kita

Salah satu petua awet muda dan muka berseri yang diakui pakar adalah menjauhkan diri daripada cahaya matahari.

Benar, cahaya matahari mempunyai banyak kebaikan untuk kesihatan kita dari segi mental dan fizikal.

Sebagai contoh, cahaya matahari pada waktu pagi
mengandungi vitamin D.
 Vitamin ini sangat penting untuk tulang dan gigi yang sihat.

Walaupun begitu, sinaran dari bebola cahaya ini boleh membuatkan kulit rosak dan cepat berkedut. Malah, 90% kerosakan kulit berlaku disebabkan pendedahan terhadap cahaya matahari!

Oleh sebab itu, pastikan anda sentiasa memakai
pelindung matahari
 yang berkualiti. Pilih
suncreen
 dengan SPF 30 atau lebih.

Walaupun hari mendung, pastikan anda sentiasa memakai pelindung matahari untuk perlindungan yang maksimum.

Tip:
 Anda juga boleh beli
pelembap
 atau
makeup
 yang mengandungi SPF. Bak kata orang, sambil menyelam minum air!

Tip awet muda 2: Jangan lupa minum air!

Betul tu, air sangat penting untuk manusia. Untuk pastikan kulit sentiasa lembap, pastikan anda
minum 8 gelas air setiap hari
.

Dehidrasi boleh buatkan kulit tampak kusam dan tidak bermaya.

Selain itu, anda juga boleh pakai pelembap dua kali sehari – sekali pada waktu siang dan sekali lagi sebelum tidur malam.

3. Dapatkan tidur yang mencukupi

Beauty sleep
 bukanlah satu mitos ya! Manusia perlukan 7 hingga 9 jam tidur setiap malam. Dengan
tidur yang berkualiti
, kulit mempunyai masa yang cukup untuk memperbaiki tisu-tisu yang telah rosak.

Menurut sebuah kajian di dalam jurnal
Clinical and Experimental Dermatology
, individu yang tidur selama 7-9 jam setiap hari mempunyai kulit yang lebih lembap.

Oleh sebab itu, jangan sesekali pandang rendah akan kepentingan rehat yang mencukupi. Ketika tidur, badan akan merembeskan hormon yang penting untuk menggalakkan pembaharuan sel-sel kulit.

Bukan itu sahaja, mereka yang tidur dengan cukup juga mempunyai
keyakinan diri yang lebih tinggi
. Jadi, mereka akan rasa lebih cantik dan yakin sepanjang hari!

Petua awet muda dan muka berseri:
 Waktu malam merupakan masa paling sesuai untuk memakai krim retinoid atau apa-apa
produk yang dapat meremajakan kulit
.

4. Kurangkan penggunaan
foundation
 yang tebal

Foundation
 yang berat hanya akan membuatkan kedutan anda menjadi lebih ketara.

Jika usia anda telah lanjut, gunakan produk pelembap yang lutsinar.

Selain itu, antara tip awet muda yang mungkin berkesan adalah elakkan penggunaan apa-apa yang mengandungi terlalu banyak bedak.

Sekiranya anda ingin memakai solekan, jangan lupa sapukan
primer
.
Primer
 akan memastikan makeup yang dipakai ‘lekat’ pada kulit. Pori dan juga garis halus pada wajah juga dapat dikurangkan.

5. Cari jalan untuk kurangkan stres

Satu lagi petua awet muda adalah kurangkan marah.

Stres boleh buatkan kulit anda
semakin berkedut
 tau! Sebab itulah, semua orang perlu ada skil tersendiri untuk mengawal stres. Individu yang lebih sihat dan gembira selalunya akan nampak muda!

Baca buku, main
game
, bersenam, keluar rumah dan lakukan sesuatu yang anda sukai.

Tidak ada cara khusus yang berkesan untuk semua orang. Jadi, anda perlulah cari cara sendiri untuk kurangkan stres.

Baca juga:

Ingin Tahu Tahap Stres Dan Anxiety Anda? Lakukan Ujian DASS, Buat Online Lebih Cepat Tahu!

Pecahkan Barang Dalam Bilik Lepaskan Marah, Adakah Berkesan Tangani Stres?

6. Banyakkan senaman untuk tampak awet muda

Benar, senaman dapat membantu anda lebih sihat. Ia juga dapat memastikan berat badan anda dalam
julat yang normal.

Kajian menunjukkan, senaman yang kerap dapat memperlahankan penuaan sehingga 10 tahun!

Ada banyak lagi kebaikan senaman yang lain. Sebagai contoh, ia dapat meningkatkan peredaran darah dan memastikan semua nutrisi diperoleh badan.

Semua ini dapat membuatkan wajah anda kelihatan lebih muda.

Selain itu, senaman juga dapat membantu anda
panjang umur!

Tip awet muda 7: Kurangkan kopi dan minuman yang mengandungi kafein

Siapa yang tidak sukakan secawan
latte
 kan? Ketika usia semakin lanjut, alkohol dan
kafein
 boleh meninggalkan kesan pada kesihatan diri dan juga kulit.

Kafein juga boleh membuatkan kulit menjadi kering. Kesannya terhadap kulit juga berpanjangan!